5 Halangan Utama Saintis Dalam Misi Eksplorasi Planet Marikh

Dalam bidang eksplorasi angkasa lepas, penjelajahan ke planet Marikh menjadi topik perbualan hangat. Daripada organisasi-organisasi kerajaan seperti NASA dan European Space Agency (ESA) sehinggalah kepada syarikat persendirian seperti SpaceX milik Elon Musk, begitu banyak pelaburan dilakukan untuk menghantar manusia ke planet merah ini.

Mengapakah misi eksplorasi ke planet Marikh ini begitu penting kepada manusia dan sains? Sila baca artikel Sebab-Sebab Eksplorasi Planet Marikh Penting untuk Sains dan Teknologi untuk ketahui sebab-sebabnya.

Perlu diketahui juga bahawa usaha menghantar manusia ke planet ini juga bukanlah perkara baru. Sebaliknya, NASA dan pihak USSR telahpun menghantar kapal angkasa lepas tanpa pemandu ke planet ini sejak tahun 1960-an lagi. Terbaru, NASA telah mengumumkan pemilihan Alyssa Carsson sebagai manusia pertama untuk dihantar ke planet Marikh pada tahun 2033.

Persoalannya, mengapakah para saintis mengambil masa terlalu lama untuk menghantar manusia ke planet Marikh? Apakah halangan-halangan utama yang dihadapi oleh para saintis?

Tidak kira betapa hebat sesuatu projek atau misi, tanpa sokongan kewangan yang kukuh segalanya tidak akan menjadi. Sama juga dengan misi penjelajahan ke planet Marikh ini. Tiada jumlah tepat yang boleh diberikan tetapi dijangkakan misi ini akan menelan belanja ratusan juta hingga puluhan bilion ringgit.

Bagi organisasi kerajaan seperti NASA, duit ini tentulah datangnya daripada cukai yang dibayar oleh rakyat. Bagi mengurangkan kos ini, maka pembabitan syarikat-syarikat swasta seperti SpaceX sangat ditagih bagi menggabungkan kepakaran yang dimiliki oleh mereka.

Sekiranya anda tidak tahu, ruang angkasa juga dipenuhi dengan ratusan ribu serpihan yang terdiri daripada batu, serpihan daripada satelit dan kapal angkasa serta pelbagai bendasing lain yang berada di orbit Bumi. Serpihan-serpihan di angkasa lepas ini bergerak pada kedudukan 28,200 km/j, iaitu kira-kira 7 kali ganda kelajuan peluru.

Serpihan-serpihan ini merupakan ancaman bagi setiap kapal angkasa lepas yang ingin keluar daripada lapisan orbit Bumi. Bagi mengelakakkan serpihan ini, NASA telah mewujudkan panduan navigasi bagi mengelaknya dan juga membangunkan protokol dan langkah-langkah yang perlu diambil sekiranya dilanggar oleh bendasing ini.

Para saintis juga mengganggarkan angkasawan yang dihantar ke planet Marikh juga bakal mengalami tekanan kerana kebosanan melampau akibat perjalanan dari Bumi ke Marikh yang terlalu lama. Jarak yang diambil bergantung pada kedudukan semasa Bumi dan Marikh pada paksinya dan dijangka mengambil masa antara 128 hingga 333 hari.

Beberapa kajian psikologi juga telah dibuat bagi mengenalpasti beberapa kesan psikologi terhadap setiap krew kapal yang dihantar kelak. Menyedari bahaya yang timbul daripada ketidakseimbangan psikologi krew kapal, para saintis juga telah memperkenalkan pemeriksaan kesihatan mental dan protokol rawatan untuk perjalanan yang panjang di angkasa lepas.

Lapisan atmosfera Bumi telah memainkan peranan penting sebagai lapisan perlindungan daripada radiasi angkasa lepas. Ketiadaan lapisan ini di planet Marikh menyebabkan angkasawan bakal terdedah kepada pancaran radiasa berbahaya yang boleh membunuh ini.

Angkasawan di Stesyen Angkasa Antarabangsa dilaporkan menerima 10 kali ganda kadar radiasi daripada manusia yang hidup di Bumi. Saintis menganggarkan angkasawan yang terbang ke Marikh bakal terdedah kepada 100 kali ganda kadar radiasi yang diterima dari Bumi. Pendedahan kepada radiasa ini dikatakan boleh meningkatakan risiko penyakit kanser, masalah neurologikal, masalah penglihatan dan banyak lagi.

Untuk misi besar dan penting seperti ini, adalah penting bagi memastikan angkasawan yang berada di planet Marikh dapat melakukan komunikasi dua hala dengan Bumi. Secara teorinya, semakin jauh jarak antara angkasawan dengan Bumi, masa semakin lama masa diambil untuk sesuatu pesanan untuk sampai ke Bumi.

Bergantung pada kedudukan semasa kedua-dua planet Bumi dan Marikh, mesej yang dihantar mungkin mengambil masa antara 4.3 hingga 21 minit. Oleh itu, untuk menerima kembali respon terhadap mesej yang dihantar, ianya mungkin mengambil masa sehingga 42 minit.


Ini Cara Mudah Untuk Laporkan Produk Kesihatan Yang Menipu Pengguna

Produk kesihatan yang dikeluarkan oleh pengeluar-pengeluar di Malaysia semakin berleluasa.

Dan kebanyakan daripadanya mendakwa bahawa produk mereka yang berbentuk jus, teh dan kopi boleh menyembuhkan atau membaikkan sesuatu penyakit.

Ini membuatkan ramai pengguna terpedaya sekaligus mengambil produk-produk ini. Dan akhirnya, produk "kesihatan" ini bukan sahaja tidak menyembuhkan penyakit sebaliknya membuatkan mereka terlantar di hospital.

Bagi membendung masalah produk membahayakan seperti ini semakin berleluasa, seorang pakar perubatan iaitu Dr. Rafidah Abdullah mengajak orang ramai untuk sama-sama membuat laporan terhadap produk-produk ini.

Berikut adalah cara-cara untuk membuat laporan yang diberitahu oleh Dr. Rafidah melalui laman Facebook beliau dan iluminasi.com mendapat izin untuk mengulang siar bagi manfaat bersama.

Jom kita ramai-ramai buat lapuran jus/teh/kopi yang overclaim. Contoh overclaim: produk tersebut menyebut penyakit (contoh: anti-kanser, darah tinggi dll)

2. Buat pendaftaran terlebih dahulu. Jangan bimbang, jurujual tak akan dapat maklumat anda.

3. Selesai mendaftar, masuk menggunakan ID pengguna dan kata laluan anda.

Klik pada Laman Utama. Kemudian, klik pada Maklum Balas Baru yang akan membawa anda ke laman untuk menulis laporan.

2. Tajuk: Teks bebas. Saya letak “minuman dengan tuntutan perubatan”. Tulis berkenaan laporan anda.

Berikut adalah link Instagram seorang yang mempromosikan produk sendiri dengan tuntutan perubatan - anti-kanser. Pautan adalah seperti berikut : Instagram (contoh saya punya)

Boleh juga screenshot dan insert gambar kalau ada (masuk kan dalam maklumat tambahan kat bawah tu). Gambar di bawah adalah hasilnya!

Anda juga akan dapat maklumbalas melalui emel. Selamat mencuba semua! Saya sekarang boleh hantar pakai Phone je. Punya lah senang.

Mari kita ramai-ramai hantar laporan ke Bahagian Keselamatan dan Kualiti Makanan, Kementerian Kesihatan Malaysia. Anda boleh memohon mereka membuat tindakan tegas secepat mungkin.

Tidak cukup dengan “menghantar laporan kepada Kementerian komunikasi” kerana akaun sosial media individu TIDAK boleh ditutup.

Sekurang-kurangnya perlu bina laman sesawang untuk tatapan umum tentang kesemua iklan dan produk yang telah melanggar akta untuk semakan masyarakat.


6 Rancangan Serangan Rahsia Ke Atas Negara Lain Yang Hampir Berlaku

Kuasa-kuasa besar dunia harus bersedia untuk segala kemungkinan. Lagipun, perang boleh meletus pada bila-bila masa sahaja dan ini membuatkan mereka perlu bersedia untuk bertarung.

Adalah berkemungkinan besar bahawa kebanyakan negara di dunia mempunyai rancangan masing-masing untuk menyerang setiap jiran mereka.

Namun, tak semua rancangan dapat dirahsiakan dengan baik. Beberapa plot-plot untuk telah terbocor membuatkannya tidak berlaku.

Pelan-pelan ini mungkin kedengaran agak gila pada hari ini namun jika perkara berlaku sedikit berlainan, ia hanya akan menjadi sebahagian daripada sejarah dunia.

Ada satu ketika di mana Amerika Syarikat tidak benar-benar yakin untuk menyebelahi pihak mana dalam Perang Dunia Kedua.

Mereka masih mempertimbangkan kemungkinan untuk mengambil peluang mengisytiharkan perang ke Great Britain dan ia akan bermula dengan pencerobohan Kanada.

Mereka menduga, jika Great Britain menyerang Amerika Syarikat, maka mereka akan meletakkan pasukan tentera mereka di Kanada. Amerika tidak mahu membiarkannya berlaku, jadi mereka akan membuat serangan pencegahan.

Rancangan mereka adalah untuk menyerang Kanada terlebih dahulu dan menguasai untuk Halifax supaya British tidak dapat menggunakannya sebagai pelabuhan.

Untuk mempercepatkannya, mereka akan mengebom bandar tersebut dengan gas beracun. Kemudian mereka akan berpindah ke Niagara Falls dan mengambil alih loji kuasa di sana.

Dari sana, serangan penuh akan berlaku di mana tentera Amerika memasuki Quebec dan Winnipeg lalu menakluki lombong nikel di Ontario Barat. Sementara itu, Tentera Laut AS akan bergerak ke selatan dan menakluk Jamaica, Bahamas, dan Bermuda.

Sebaik sahaja mereka menawan British Amerika, mereka beranggapan bahawa Great Britain akan merayu untuk berdamai.

Satu-satunya yang menjadi kebimbangan adalah Kanada akan mengisytiharkan dirinya sebagai neutral dan enggan untuk bertempur yang mana mereka merancang untuk tidak membiarkan negara itu aman.

Jika Kanada cuba untuk tidak terlibat dalam peperangan, maka mereka perlu memberikan pelabuhan dan tanah mereka, jika tidak, Tentera Darat AS akan menyerang.

Dari tahun 2010 hingga 2012, Perdana Menteri Israel Benjamin Netanyahu dan menteri pertahanan Ehud Barak bertemu sekurang-kurangnya tiga kali untuk membincangkan rancangan untuk menyerang Iran.

Dan rancangan tersebut terus akan diteruskan, jika ketua Angkatan Pertahanan Israel, Gabi Ashkenzi tidak mengentikan mereka.

Tiga rakaman yang menunjukkan Benjamin dan Ehud membincangkan rancangan mereka telah tersebar di Internet. Rancangan tersebut paling hampir berlaku pada tahun 2010, dengan hanya perlu meyakinkan para menteri supaya bersetuju untuk melaksanakannya.

Walaubagaimanapun, Gabi Ashkenazi berjaya mengubah fikiran mereka dengan satu ucapan yang mengasyikkan mengenai nyawa yang akan terbunuh. Namun, itu tidak dapat menghalang mereka sepenuhnya.

Pada tahun 2012, mereka merancakkan lagi rancangandan kali ini, kelihatan seperti Tentera AS akan menyokong mereka.

Mereka juga menjalankan latihan ketenteraan dalam bersiap sedia untuk serangan bersama ke atas Iran. Akan tetapi, atas alasan yang tidak diketahui, mereka akhirnya membatalkan serangan itu.

Bagi Nazi Jerman, mereka tak pernah percaya bahawa pakatan mereka bersama Jepun akan bertahan selama-lamanya. Gabungan mereka adalah disebabkan oleh kemudahan dan apabila perang berakhir, perkara akan berubah.

"Cepat atau lambat," Hitler memberi amaran kepada petugasnya, "harus ada pertarungan di antara kaum putih dan kaum kuning." Dia percaya tidak akan terjadi dalam masa terdekat, meramalkan bahawa selepas 100 tahun dunia berdamai, sebelum Jepun dan Nazi bertempur.

Namun, mereka perlu bersedia untuk itu. Heinrich Himmler ditugaskan untuk memastikan tentera Nazi bersedia untuk bertarung. Kebimbangan terbesarnya adalah bahawa orang Jerman akan bertambah leka dan lemah ketika dunia sedang aman.

Dia merancang untuk mengekalkan kekuatan tenteranya dengan mengarahkan mereka meneruskan pembasmian kaum tanpa belas kasihan. Dan apabila mereka kelihatan lemah, dia akan menghantar mereka ke Siberia yang tersangat sejuk.

Namun, kuncinya adalah dengan memiliki populasi yang boleh melaksanakannya. Dia menghabiskan sedekad seterusnya dalam menjadikan orang Jerman membiak seperti "taman botani" untuk menjadikan populasi mereka sebesar yang boleh.

Apabila tiba masanya, dia meramalkan bahawa Jepun akan mempunyai tentera lebih daripada satu bilion orang dan Jerman perlu bersedia untuk menyamai jumlah ini.

Akan tetapi, semua ini tak berlaku apabila pakatan Axis tewas dalam Perang Dunia Kedua.

Sekiranya sejarah hanya sedikit berbeza daripada apa yang berlaku, Perang Dingin tidak akan menjadi "sejuk" sama sekali. Ia akan menjadi satu kehancuran nuklear besar-besar yang akan menghapuskan Rusia dari peta dunia.

Pada awalnya, Amerika Syarikat adalah satu-satunya negara yang mempunyai akses kepada senjata nuklear, dan mereka mempunyai setiap rancangan untuk menggunakannya.

Mereka menghasilkan sekurang-kurangnya sembilan rancangan berasingan untuk memusnahkan Kesatuan Soviet sepenuhnya.

Salah satu rancangan yang paling dahsyat adalah serangan mengejut melibatkan 300 bom nuklear terhadap 200 sasaran di Kesatuan Soviet.

Ia diikuti dengan pencerobohan daratan besar-besaran yang mana mereka jangkakan akan berlaku dengan begitu pantas. Malah, kerajaan Amerika Syarikat telah menentukan tarikh serangan tersebut.

Pada 1 Januari 1957, mereka akan menunjukkan kuasa nuklear mereka kepada Kesatuan Soviet.

Akan tetapi, rancangan itu dibatalkan apabila Kesatuan Soviet melancarkan ujian bom atom yang pertama. Sekiranya ujian ini tidak berlaku, atau tentera Soviet tidak mengembangkan senjata nuklear mereka, Rusia pasti tidak akan wujud seperti sekarang.

Pada tahun 1959, Angkatan Tentera AS memutuskan bahawa menyerang dan menceroboh negara-negara yang ada di Bumi sahaja tidak cukup.

Mereka akan mengambil satu langkah lagi ke hadapan, iaitu menyerang Bulan dengan senjata nukear. Sebahagian daripada rancangannya adalah untuk menjalankan eksperimen sains dan juga menakut-nakutkan Kesatuan Soviet.

Mereka mengarahkan para saintis untuk berfikir cara untuk memastikan letupan tersebut boleh dilihat dari Bumi, dan yakin bahawa Soviet akan berada dalam ketakutan jika AS meletupkan Bulan.

Walaubagaimanapun, AS tidak meneruskan rancangan tersebut kerana seseorang telah berjaya meyakinkan mereka bahawa mengebom Bulan adalah akan menjejaskan reputasi dan pandangan orang awam terhadap mereka.

Namun, mereka hampir-hampir melakukannya. Malah, mereka turut mengupah Carl Sagan datang mengejutkan untuk melakukannya. Malah, mereka juga mengupah ahli astronomi, Carl Sagan, untuk mengusahakan plot rahsia menyerang Bulan.

Dan jika mereka telah melakukannya, serangan tersebut akan berlaku sebelum mereka sempat menjejakkan kaki ke Bulan.

Semasa tempoh separuh pertama abad ke-20, Amerika Syarikat merancang untuk menyerang setiap negara di bumi-termasuk negara mereka sendiri.

Ia dikenali sebagai Pelan Perang Putih dan ia merupakan rancangan Amerika untuk menangani "gangguan dalaman". Dengan kata lain, untuk melawan rakyatnya sendiri.

Ketika itu, kesatuan pekerja di seluruh negara berjuang untuk hak buruh dan kerajaan Amerika Syarikat bimbang ia akan menghasilkan satu revolusi komunis. Pelan Perang Putih adalah rancangan mereka untuk menangani apa yang mereka sebut sebagai "pemberontakan radikal haluan kiri."

Kor Jurutera Tentera dirancangkan untuk mengambil alih setiap utiliti awam sementara Angkatan Laut pula melindungi peralatan ketenteraan dan Tentera Darat mengawasi rakyat untuk memastikan mereka berada dalam keadaan teratur.

Sementara itu, sebuah pasukan polis rahsia akan ditubuhkan di Pennsylvania, yang akan mengintip para pengacau untuk memastikan mereka bersedia untuk menghentikannya.

Mereka juga mula merancang untuk menggubal undang-undang yang membolehken mereka menembak orang awam Amerika, bila ia dapat dilaksanakan dan sejauh mana mereka boleh laksanakannya.

Dan seiring berjalannya waktu, mereka mengusahakannya semula untuk era baru. Pelan terbaru yang telah dibocorkan adalah tentera AS bakal melawan pemberontakan orang kulit hitam yang menginginkan hak-hak sivil mereka.


Bagaimana Jika Mesin Masa Benar-Benar Wujud?

Pasti kebanyakan daripada kita pernah menonton animasi Doraemon. Dalam siri animasi ini, Doraemon mempunyai sebuah mesin masa yang boleh membawa dia dan Nobita ke masa lalu.

Namun, adakah pengembaraan masa dalam dunia realiti boleh berlaku? Bagaimana jika dimensi masa serupa dengan ruang tiga dimensi yang kita hidup ketika ini?

Bagaimana jika kita boleh mengembara ke masa depan atau masa lampau, sama seperti kita boleh bergerak ke kiri dan kanan atau ke atas dan ke bawah?

Adakah kita dapat mengubah masa lalu? Dan jika ia berlaku, adakah ia akan menghasilkan paradoks masa?

Dalam seharian atau kehidupan anda, berapa banyak kali anda harap anda boleh kembali ke masa lalu untuk mengubah apa yang berlaku?

Pengembaraan masa berbunyi seperti satu fantasi liar yang hanya berlaku dalam filem-filem sains fiksyen, namun kita sebenarnya sedang mengembara dalam masa setiap hari.

Albert Einstein menemukan bahawa masa bukan dalam keadaan malar tetapi sentiasa bergerak ke hadapan dan kita bergerak ke hadapan bersama-sama dengannya.

Menurut Einstein, masa adalah dimensi keempat. Bersama-sama ruang tiga dimensi, ia bergabung menjadi satu kontinum tunggal empat dimensi, dikenali sebagai ruang masa.

Jika anda fikirkan bergerak dalam ruang, bergerak ke atas adalah agak mencabar melainkan anda menggunakan alat yang dicipta manusia seperti menaiki pesawat atau menggunakan tangga.

Jadi, mungkin kita belum berjaya mencipta alat yang sesuai untuk mengembara menerusi masa?

Secara teorinya, membina mesin masa adalah tidak mustahil. Tapi ia tidak kelihatan seperti kereta dalam filem "Back To The Future" atau yang lain-lain.

Ini disebabkan oleh rahsia untuk mengembara menerusi masa tidak berlaku dalam bentuk yang eksotik. Apa yang kita perlukan adalah sebuah kapal angkasa yang boleh bergerak menghampiri kelajuan cahaya.

Teori relativiti Einstein mengajar kita bahawa semakin laju kita bergerak di ruang angkasa, semakin perlahan kita bergerak dalam masa.

Cuba anggap anda berada di angkasa lepas bergerak dalam keadaan 99.9% kelajuan cahaya menuju ke sebuah planet yang boleh didiami terletak dalam jarak 40 tahun cahaya.

Anda menjumpai kehidupan di planet tersebut dan kembali ke Bumi untuk berkongsi tentang penemuan anda. Namun apabila anda sampai ke Bumi, anda dapati bahawa rakan sekerja anda sudah tua.

Dari perspektif anda, anda hanya mengembara ke ruang angkasa selama 2 tahun namun bagi orang di Bumi, anda hilang selama 80 tahun.

Fenomena ini dikenali sebagai "time dilation". Namun, ia tidak mungkin berlaku kepada kita kerana bergerak dalam kelajuan cahaya adalah mustahil dengan teknologi yang kita ada sekarang.

Kenderaan berpandu terpantas yang pernah dihasilkan oleh manusia adalah Apollo 10 yang mampu bergerak dengan kelajuan 11,000 meter per saat.

Kelajuan yang diperlukan untuk mengembara menerusi masa adalah sekitar 299 juta meter per saat. Selain itu, memecut dengan kelajuan ini akan menghasilkan daya sentrifugal yang tersangat tinggi.

Daya yang akan menghancurkan anda sebelum sempat menghampiri kelajuan cahaya. Tapi, kita masih ada "wormhole" kan?

Einstein meramalkan bahawa terowong teori ini menghubungkan dua tempat yang berasingan dan dua masa yang berbeza. Dengan kata lain, jalan pintas ke alam semesta dan waktu yang lain.

Namun, terdapat satu masalah besar mengenai wormhole ini, iaitu saiznya yang tersangat kecil yang tak mampu memuatkan sebatang jarum apatah lagi manusia.

Jika terowong ini wujud dan kita berjaya menemukannya, mungkin kita mampu membesarkan saiznya. Bayangkan, sebuah terowong yang besar di atas Bumi yangmembuka jalan ke planet lain.

Dan secara teorinya, jika kita letakkan kedua-dua hujung wormhole di tempat yang sama tetapi pada masa yang berbeza, kita boleh menjejakkan kaki ke dalamnya dan keluar di zaman lalu.

Akan tetapi terowong ini mempunyai satu lagi masalah iaitu mempunyai jangka hayat yang pendek. Dan mengembara menerusi masa akan menghasilkan paradoks masa atau percanggahan masa.

Sebagai contoh, anda kembali ke zaman dahulu dan meyakinkan nenek anda supaya tidak berkahwin dengan datuk anda. Oleh itu, nenek anda tidak melahirkan bapa anda, membuatkan anda juga tidak lahir di dunia.

Tetapi, jika anda tidak wujud, siapa yang kembali ke masa lalu untuk berjumpa dengan nenek anda?

Masa adalah linear dan ia hanya bergerak ke hadapan. Disebabkan itu, kita hanya boleh bergerak ke hadapan dan tidak ke masa lalu.

Malah, angkasawan menghabiskan masa di angkasa lepas selama setahun di Stesen Angkasa Antarabangsa hidup di masa hadapan berbanding kita di Bumi.

Walaupun ia hanya 13 milisaat ke hadapan, mereka membuktikan bahawa mengembara menerusi masa boleh berlaku.

Dan mungkin wormhole dapat membuka jalan ke dunia baru di mana hukum fizik berfungsi dengan cara yang berlainan dan mengembara ke masa lalu boleh berlaku.

Adakah anda berani masuk ke dalam mesin masa tanpa mengetahui ke mana ia akan bawa anda?

Dan jika anda mempunyai pilihan, ke mana anda ingin pergi, dan bila?


Lembah Harapan, Pusat Kawalan Kusta Kedua Terbesar Dunia Suatu Ketika Dahulu

Penyakit kusta mungkin penyakit yang jarang yang didengari pada masa kini. Penyakit ini juga dikenali sebagai Hansen, sempena nama saintis yang membuat penemuan saintitik mengenainya pada tahun 1873 iaitu oleh Dr Armaeur Hansen dari Norway.

Penyakit ini adalah disebabkan serangan bakteria Mycobacterium Leprae. Penyakit ini mudah merebak melalui pernafasan dan boleh menyerang saraf periferal serta tisu lain seperti saluran pernafasan dan mata. Kebanyakan kes mengenai penyakit ini direkodkan di kalangan negara-negara membangun.

Di Malaysia, kes penyakit kusta direkodkan seawal tahun 1926. Pada peringkat awal, tiada rawatan yang diberikan kepada penghidap penyakit ini. Oleh itu mereka biasanya diasingkan dan disingkirkan oleh ahli keluarga mereka.

Pesakit juga biasanya tidak dibenarkan keluar rumah untuk bergaul dengan masyarakat kerana penyakit ini sangat mudah berjangkit. Oleh itu, suatu ketika dahulu pesakit kusta akan berkumpul sesama mereka sahaja.

Segalanya berubah apabila Pertubuhan Kesihatan Dunia (WHO) menemui penawar bagi penyakit kusta ini. Rawatan yang dikenali sebagai Multidrug Theraphy (MDT) ini telah diperkenalkan pada tahun 1983.

Rawatan MDT ini melibatkan penggunaan 3 jenis ubat antibiotik yang berlainan iaitu Clofazimin, Dapson dan Rifampicin. Pengambilan ketiga-tiga ubat ini dikatakan sangat berkesan untuk membunuh bakteria ini malah pesakit juga tidak perlu khuatir penyakit ini akan menyerang mereka semula.

Sebelum penemuan rawatan MDT oleh WHO, pesakit kusta biasanya akan diasingkan daripada ahli keluarga mereka. Oleh itu, wujudlah beberapa pusat penempatan pesakit kusta di seluruh negara pada ketika itu antaranya di Pulau Ketam (Klang), Setapak (KL), Pulau Pangkor (Perak), Kota Bharu (Kelantan) dan banyak lagi.

Walau bagaimanapun, pada tahun 1926, kerajaan British yang memerintah pada ketika itu telah membina satu pusat penempatan yang dikenali sebagai Lembah Harapan (Valley of Hope). Lembah Harapan ini kini berada di kawasan Sungai Buloh.

Setelah Lembah Harapan dibuka, pesakit-pesakit kusta daripada semua kem perkampungan kusta seluruh negara telah ditutup dan dipindahkan ke sini. Dibuka pada tahun 1926, Lembah Harapan pernah mencatatkan rekod seramai 2000 orang pesakit kusta ditempatkan disini.

Penempatan semula kesemua pesakit kusta ke Lembah Harapan ini menjadikannya pusat kawalan kusta kedua terbesar dunia pada ketika itu. Sementara itu, Pulau Cilion di Filipina pula merupakan perkampungan kusta terbesar dunia pada ketika itu.

Selari dengan kewujudan Lembah Harapan, Enakmen Kusta 1926 juga telah diperkenalkan bagi mengawal penyakit ini daripada terus merebak. Menurut enakmen ini, setiap pesakit kusta wajib ditempatkan di Lembah Harapan. Malah, pesakit juga dilarang keras daripada menggunakan segala kemudahan awam dan menginap di hotel bagi mengelakkan penyakit ini daripada tersebar.

Walaupun asalnya dibina sebagai pusat pengasingan bagi pesakit kusta, kawasan Lembah Harapan ini sebenarnya serba lengkap dengan pelbagai kemudahan. Pusat penempatan ini meliputi kawasan seluas hampir 230 hektar dengan pelbagai tanaman antaranya getah dan kelapa sawit.

Malah, kerana stigma dan kebimbangan masyarakat luar bahawa penyakit kusta boleh berjangkit melalui sentuhan, maka kerajaan juga telah memperkenalkan matawang khas bagi penduduk di perkampungan ini. Pengenalan wang ini juga bagi memudahkan penduduk disini melakukan urusan jual beli.

Selain itu, terdapat sebuah bas yang disediakan bagi penduduk perkampungan ini. Dikenali sebagai Morris, bas ini disediakan kerajaan bagi memudahkan penduduk bergerak dan bersiar-siar dalam kawasan perkampungan ini. Dalam erti kata lain, Lembah Harapan bukan setakat pusat pengasingan semata-mata, tetapi sebuah kawasan perkampungan serba lengkap.

Selain kemudahan hospital, kawasan perkampungan ini juga lengkap dengan pusat beribat antaranya masjidd, kuil dan gereja. Malah, kawasan ini juga mempunyai sekolah sendiri.

Kini, Lembah Harapan dikenali sebagai Pusat Kawalan Kusta Negara (PKKN). Tidak seperti dahulu, perkampungan ini sekarang kurang meriah dengan dianggarkan hanya terdapat kira-kira 100 orang pesakit ditempatkan di kawasan ini. Selain dijadikan sebagai pusat penyelidikan kusta, kawasan ini juga menjadi hab jualan tumbuh-tumbuhan dan pokok bunga daripada bekas pesakit kusta.


Kapal yang paling digeruni di Zaman Keemasan Lanun

Dalam sejarah, terdapat zaman di mana aktiviti lanun menjadi begitu aktif sehinggakan menggugat perdagangan antarabangsa. Waktu ini dinamakan sebagai Zaman Keemasan Lanun.

Pada waktu itu, lanun seperti Blackbeard, Henry Morgan, Kapten Kidd, Calico Jack menjadi begitu terkenal kerana berjaya menawan banyak kapal dagang dan kapal tentera.

Bukan sahaja mereka menempah lagenda melalui kekuatan berperang tetapi juga berjaya mengharungi ombak dan ribut dari lautan paling ganas dunia. Berikut adalah beberapa kapal lanun yang paling digeruni semasa era ini.

Adventure Galley mungkin merupakan kapal lanun yang paling malang namun tetap digeruni semasa era kegemilangan lanun. Kapal seberat 284 tan ini dilengkapi dengan 34 senjata.

Pada asalnya, kapal ini dibina bertujuan untuk memburu kapal lanun tetapi kapal yang dipimpin oleh Kapten William Kidd bersama 150 anak kapal ini dilaporkan telah terlibat dalam aktiviti melanun.

Kapal yang ditaja oleh kerajaan British ini mula berlayar dari New York pada 6 September 1696 dalam misi memburu lanun. Namun, keadaan tidaklah seperti yang diharapkan.

Selama beberapa tahun, Adventure Galley telah berlayar sejauh ribuan batu namun gagal menemui kumpulan lanun dan Kapten Kidd terdesak kerana tidak mendapat sebarang habuan.

Dengan pelbagai kesukaran ditambah pula keadaan kapal yang kayunya mula mereput, Kapten Kidd telah menyerang dan mengambil Quedah Merchant, kapal dagang milik Perancis dengan pelbagai muatan berharga dan juga beberapa kapal lain sewaktu melanun.

Pada 23 May 1701, Kapten Kidd telah didapati bersalah kerana aktiviti melanun dan dihukum gantung. Mayatnya dibiarkan di pintu masuk Sungai Thames sebagai amaran kepada sesiapa yang melakukan jenayah lanun.

Pada November 1717, Edward Teach yang terkenal dengan panggilan Blackbeard telah menawan sebuah kapal hamba abdi Perancis bernama La Concorde. Kapal yang mempunyai 14 senjata itu kemudian ditambah lagi menjadi 40 senjata dan dinamakan Queen Anne’s Revenge.

Kapal seberat 200 tan ini membawa 280 anak kapal dan menjadi salah satu kapal paling kuat yang menguasai perairan Caribbean dan persisir pantai Amerika Utara.

Kapal ini banyak menyerang kapal British, Belanda dan Portugis semasa karier melanun mereka. Pada Mei 1718, Blackbeard berjaya merompak 5 kapal sekaligus apabila dia berjaya menawan pelabuhan Charleston.

Malangnya, kapal ini telah terlanggar timbunan pasir ketika Blackbeard cuba melarikan diri dan menyebabkannya rosak teruk. Ahli sejarah berpendapat Blackbeard sengaja melanggar timbunan pasir itu supaya terjadinya kematian tidak sengaja sebahagian anak kapal. Maka, mereka yang terselamat mendapat bahagian rompakan yang lebih.

Bangkai kapal ini telah ditemui berhampiran persisir pantai Beaufort, Carolina Utara pada tahun 1997.

Pada asalnya, Whydah merupakan kapal hamba abdi yang dibina di London pada tahun 1715. Namanya diambil sempena pelabuhan Afrika Utara bernama Ouidah yang kini dikenali sebagai Benin.

Kapal seberat 300 tan ini diketuai oleh Lawrence Prince dan memainkan peranan penting dalam perjanjian hamba abdi yang dikenali sebagai 'Perdagangan Tiga Penjuru'.

Ketika pelayaran ke-2 Whydah pada Febuari 1717, ia telah diserang di Bahamas oleh 2 kapal lanun yang bernama Sultana dan Mary Anne yang diketuai oleh Samuel "Black Sam" Bellamy.

Black Sam kemudian mengubah Whydah menjadi kapal lanun dengan kekuatan 28 buah meriam dan 146 anak kapal. Kapal ini digeruni di sekitar lautan Atlantik dan dipercayai telah merompak lebih dari 50 buah kapal.

Namun, ianya tidak bertahan lama apabila hanya selepas 2 bulan diambil alih Black Sam, kapal ini telah karam dipukul ribut berdekatan Cape Cod. Bangkai kapal ini telah berjaya ditemui pada tahun 1984 bersama ribuan artifak lain.

Kapten Bartholomew Roberts merupakan lanun paling berjaya sepanjang zaman. Dia dikenali dengan panggilan Black Bart, mempunyai rekod kejayaan merompak kapal paling banyak dalam sejarah.

Black Bart juga terkenal dengan sifat kejamnya. Dia pernah membakar lebih daripada 80 orang hamba abdi kerana tidak mahu membuang masa dan tenaga membebaskan mereka setelah merompak kapal yang membawa mereka.

Pada Julai 1720, Dia telah berjaya menawan sebuah kapal Perancis di perairan Newfoundland dan menamakannya Royal Fortune. Dia bersama 157 anak kapalnya telah memasang 42 buah meriam untuk persediaan melawan kapal Tentera Laut jika bertembung.

Kapal Royal Fortune ini pernah cuba berlayar ke Afrika tetapi terpaksa menukar haluan ke perairan Caribbean kerana cuaca buruk. Keputusan itu membuahkan hasil apabila mereka berjaya merompak lebih banyak kapal di Caribbean.

Kegemilangan Royal Fortune berakhir pada Febuari 1722 apabila Black Bart terbunuh ketika bertempur dengan kapal perang Swallow yang diketuai oleh Chaloner Ogle. Ketika itu, kapal Royal Fortune sedang berlabuh di Cape Lopez sebelum diserang hendap.

Fancy merupakan sebuah kapal yang ditaja oleh Raja Sepanyol. Kapal yang mempunyai 46 meriam ini merupakan kapal yang menggerunkan semasa zaman kegemilangan lanun dan terkenal kerana kelajuannya.

Kapal yang asalnya dibina untuk tujuan perdagangan dan penjelajahan ini mampu membawa muatan 140 anak kapal dan diketuai oleh Henry Avery. Sebaliknya, Avery dan anak kapalnya telah melakukan aktiviti melanun.

Kejayaan terbesar mereka ialah pada Julai 1695 apabila Fancy dan lima kapal lanun lain berjaya menawan Ganj-i-Sawai, sebuah kapal khazanah dengan kekuatan 40 senapang dengan 25 kapal pengiring milik Grand Mogul (pemerintah Monggol) di India. Ia merupakan rompakan paling menguntungkan yang pernah dilakukan oleh lanun.

Kapal Fancy ini terus berlayar di sekitar Caribbean dan melakukan aktiviti melanun sebelum hilang secara misteri bersama semua anak kapalnya.

Kapal Happy Delivery pada mulanya dikenali sebagai Gambia Castle dan merupakan kapal pedagang hamba bersaiz sederhana milik Royal African Company. Kapal ini membawa 30 orang anak kapal dan dikemudi oleh Kapten Charles Russel dan timbalannya George Lowther.

Ketika pelayaran sulungnya pada 1721, Gambia Castle telah ditemani sekumpulan tentera yang diketuai oleh Kapten John Massey dalam misi mengambil hamba abdi di sekitar Sungai Gambia di Afrika.

Setibanya di Afrika, berlaku beberapa perselisihan yang menyebabkan kumpulan ini terbahagi kepada dua. Kapten Russel lebih mengutamakan penghantaran hamba melebihi keperluan anak kapal sendiri. Manakala Lowther pula tidak sehaluan dengan Russel.

Lowther berjaya meyakinkan sebahagian anak kapal untuk memberontak dan akhirnya berjaya menyingkirkan Russel dan pengikutnya. Setelah berjaya mengambil alih Gambia Castle, Lowther dilantik sebagai kapten baru dan menukar nama kapal kepada Happy Delivery.

Sejak itu, Happy Delivery terkenal kerana aktiviti melanun. Walau bagaimanapun, Lowther terpaksa meninggalkan kapal itu apabila diserang oleh puak asli Amerindian pada tahun 1722.

Kapal ini merupakan salah satu kapal paling terkenal dalam sejarah pelayaran. Ia diketuai oleh Sir Francis Drake, orang Inggeris pertama yang telah berjaya berlayar mengelilingi dunia. Kapal ini mempunyai kekuatan sebanyak 18 buah meriam.

Pada tahun 1577, Drake diarahkan oleh Ratu Elizabeth untuk menjelajah ke seluruh dunia. Mereka berlayar meninggalkan Plymouth bersama 164 orang anak kapal. Pada tahun 1578, mereka berjaya menyeberangi selat Magellan setelah terselamat daripada dua ribut besar.

Namun, Drake dan anak kapalnya mula merompak beberapa buah kapal di lautan Pasifik. Ahli sejarah percaya bahawa Drake telah melampaui batas sebagai petugas undang-undang dengan melakukan jenayah melanun.

Kejayaan terbesar Golden Hind ialah ketika berjaya menawan kapal Sepanyol, Nuestra Señora de la Concepción, pada tahun 1579 dan berjaya merampas 360,000 pesos (bersamaan £480 juta pada 2017).

Setelah berlayar selama 2 tahun 10 bulan, kapal Golden Hind ini berjaya tiba semula di Plymouth pada 26 September 1580. Walaupun Kapten Drake terselamat tetapi dia kehilangan 104 orang anak kapal.

The Rising Sun adalah sebuah kapal lanun yang mempunyai 35 senjata dengan muatan seramai 135 orang anak kapal. Kapal ini diketuai oleh Kapten Christopher Moody yang sebelum ini pernah bekerja di bawah pimpinan Black Bart.

Pada tahun 1718, kapal ini berlayar bersama sebuah lagi kapal dengan jumlah senjata yang sama dan dipimpin oleh Kapten Frowd. Mereka biasanya akan membakar kapal yang telah dirompak bagi membersihkan jejak kegiatan mereka.

Gabeinor Jamaica pada waktu itu, Archabald Hamilton, mendapat tahu bahawa Kapten Moody terlibat dengan keganasan dan rompakan. Mereka disyaki melakukan kegiatan di sekitar perairan pulau St. Christophers dan Santa Croix.

Hamilton kemudian telah meminta bantuan dari England untuk mempertahankan perairan Jamaica, termasuk sebuah kapal perang dengan kekuatan 40 meriam bagi menangani Kapten Moody dan kapal Rising Sun miliknya.

Pada awal 1719, satu pemberontakan telah berlaku di atas kapal Rising Sun di ketuai oleh Thomas Cocklyn tetapi berjaya dipatahkan oleh Kapten Moody. seramai 25 orang pemberontak telah ditinggalkan di persisiran pantai tanpa mendapat bahagian rompakan mereka.

Tidak lama selepas itu, anak kapal yang selebihnya telah melakukan hal yang sama kepada Moody apabila meninggalkan dia di atas sebuat bot kecil bersama 12 orang pengikutnya. Mereka melantik Cocklyn semula sebagai Kapten yang baru.

Kapal ini merupakan kapal pedagang hamba abdi yang mempunyai sebanyak 50 senjata api. Ia telah ditawan oleh Kapten George Booth dan John Bowen pada April 1700. Kapal ini diterajui oleh Booth dan berlayar ke Zanzibar bersama lebih 200 orang anak kapal.

Namun, pada penghujung tahun yang sama Kapten Booth telah terbunuh dalam satu pertempuran dan Speaker diambil alih oleh Bowen. Antara kejayaan Bowen bersama Speaker ialah apabila dia berjaya mengalahkan 13 kapal Moors dan mendapat habuan sebanyak £100,000 (£8 juta hari ini).

Dia juga berjaya menangkap sebuah kapal British yang terkenal iaitu English East Indiaman yang diketui oleh Kapten Conway pada November 1701 serta menunda kapal itu ke pengkalan berhampiran dan berjaya menjualnya kepada 3 bahagian.

Malangnya, lagenda kapal ini berakhir apabila ia karam berdekatan Swarte Klip yang terletak di perairan Mauritius pada tahun 1702. Kebanyakan anak kapal berjaya menyelamatkan diri namun kehilangan harta rampasan yang tenggelam bersama-sama kapal Speaker itu.


Amalan Berkabung Dan Upacara Kematian Yang Unik Dari Seluruh Dunia

Kematian adalah sesuatu perkara yang wajib dilalui oleh semua yang bernyawa. Upacara memperingati orang yang telah meninggal dunia merupakan salah satu aspek di dalam kewujudan manusia itu sendiri.

Oleh kerana perbezaan kaum, tradisi dan juga agama, terdapat pelbagai jenis cara berkabung yang mungkin unik atau pelik bagi sesetengah orang yang lainnya.

Berikut adalah senarai beberapa cara berkabung yang dianggap unik dari seluruh dunia.

Di dalam kebudayaan sesetengah kaum orang asli Australia, apabila seseorang itu mati biasanya ahli keluarga atau komuniti itu akan menentukan sejumlah waktu yang dinamakan sebagai 'larangan menyebut nama'.

Ia mungkin boleh berlangsung selama beberapa bulan hingga beberapa tahun lamanya mengikut status si mati itu. Mereka percaya apabila seseorang itu mati, rohnya akan berhijrah ke alam lain.

Ini kerana mereka percaya jika nama si mati disebut di dalam tempoh larangan mungkin akan mengakibatkan roh itu kembali ke alam nyata dan mengganggu keluarganya.

Sebagai contoh kaum Arrernte menggunakan Kumantjayi yang bermaksud 'tanpa nama' bagi merujuk kepada individu yang telah mati. Ahli komuniti yang mempunyai nama sama dengan si mati juga perlu menggunakan nama lain buat sementara waktu dan ini kadangkala menjadi masalah apabila ingin mendaftarkan kematian seseorang itu.

Rambut manusia sememangnya diketahui sukar untuk rosak buat jangka waktu yang panjang. Mumia berusia ribuan tahun yang ditemui juga mempunyai rambut yang masih elok.

Upacara ini menjadi popular semasa era Victoria dan dikenali sebagai 'barang kemas berkabung'. Ratu Victoria sendiri telah membuat barang kemas dari rambut mendiang suaminya, Putera Albert.

Ia biasanya dibuat dalam bentuk rantai leher, kerongsang, gelang dan pelbagai lagi. Memakai objek ini menjadi hobi terkenal di kalangan wanita kelas pertengahan di Britain dan Amerika.

Kini trend yang semakin dilupakan ini telah dihidupkan semula oleh para hipster dan terdapat beberapa kedai di Amerika yang mempunyai perkhidmatan membuat barangan kemas seperti ini.

Di sesetengah tempat di Taiwan dan China, upacara kematian tidak ubah seperti sebuah kelab tarian eksotik. Upacara yang pelik ini menjadi begitu terkenal pada tahun 1980-an.

Biasanya para penari akan tiba di majlis dengan menaiki "Kereta Bunga Elektrik", iaitu trak yang telah diubah menjadi pentas tarian. Persembahan biasanya dilakukan dengan diarak di jalanan atau di tempat upacara kematian.

Namun, ia tidaklah begitu popular di kalangan penduduk bandar, hanya di pendalaman dan kini kerajaan China telah berusaha untuk menghapuskan upacara ini secara menyeluruh.

Tidak diketahui apakah alasan kepada upacara ini. Sesetengah orang berpendapat ianya untuk menunjukkan status kekayaan keluarga si mati. Pernah berlaku apabila seorang ahli politik Taiwan mati, terdapat lebih dari 50 orang penari tiang telah membuat persembahan.

Apabila orang yang disayangi telah meninggal dunia, ia umpama sebahagian daripada diri kita telah hilang. Begitulah yang berlaku di puak Dani di Papua New Guinea.

Cara unik puak ini mengingati orang tersayang ialah dengan memotong sebahagian jari (terutamanya wanita) apabila ahli keluarga mereka mati. Ia dilakukan bagi menunjukkan dedikasi terhadap mereka yang telah mati sebagai merasai keperitan mati itu sendiri.

Mereka akan mengikat hujung satu jari yang akan dipotong sehingga berasa kebas dan kemudian dipotong oleh sanak saudara lain dengan menggunakan pisau tradisional.

Jari yang luka itu akan dirawat dengan herba-herba tempatan dan jari yang dipotong pula akan dicampakkan ke dalam api (bersama mayat si mati) atau disimpan di dalam rumah sebagai tanda penghormatan.

Kini upacara ini telah dilarang oleh pihak berkuasa. Namun begitu, ramai wanita berumur dari kaum ini yang menjadi bukti hidup dan rekod kepada upacara yang berlangsung untuk memperingati orang mati.

Pada pertengahan tahun 1800-an, fotografi telah menjadi sesuatu yang semakin dikenali. Pada waktu ini jugalah wabak taun sedang melanda Britain dan Amerika yang meragut puluhan ribu nyawa.

Dipopularkan oleh Ratu Victoria yang memaparkan gambar mendiang suaminya kepada khalayak ramai, aktiviti bergambar bersama ahli keluarga yang telah mati mendapat sambutan hangat di kalangan rakyat.

Ahli sejarah menganggarkan, aktiviti bergambar bersama mayat adalah 3 kali ganda lebih popular daripada bergambar ketika perkahwinan. Mereka biasanya akan menghias si mati dan meletakkannya pada posisi duduk atau berdiri.

Perlu difahamkan proses mengambil foto pada masa dahulu memerlukan sedikit masa yang agak lama tidak seperti sekarang. Jadi, ahli keluarga yang lain terpaksa menahan kedudukan dan pada masa yang sama menahan bau mayat keluarga mereka.

Di dalam kepercayaan Judaisma, waktu berkabung bagi ahli keluarga yang ditimpa kematian ialah selama 7 hari. Ahli keluarga terdekat akan datang berkumpul di rumah keluarga si mati dan menerima tetamu yang hadir untuk memberi penghormatan.

Upacara ini dinamakan sebagai 'Sitting Shiva'. Semasa upacara ini berlangsung, mereka perlu menutup setiap cermin di dalam rumah. Ia adalah bertujuan untuk melihat dalaman diri tanpa gangguan duniawi.

Semasa upacara 'Sitting Shiva' ini berlangsung, ahli keluarga juga akan melakukan beberapa upacara penyembahan dan undang-undang Yahudi melarang sebarang gambar mahupun pantulan dalam cermin ketika penyembahan dilakukan.

Penganut Kabbalah percaya semasa minggu kematian itu, roh si mati tidak menyedari akan kematiannya dan akan berlegar sambil mencari jalan untuk kembali ke dalam tubuhnya. Apabila roh itu terlihat dirinya di dalam cermin ia akan tertipu bahawa ia sebenarnya masih hidup dan akan mengganggu ahli keluarganya yang lain.

Bagi sesetengah kumpulan etnik di Madagascar, kematian bukanlah alasan untuk tidak hadir pada perjumpaan keluarga. Mereka menyambut upacara yang dinamakan Famadihana, di mana mayat ahli keluarga tersayang akan digali semula dari kubur.

Mayat kemudiannya dipakaikan dengan kain kapan yang baru dan dibawa untuk menyertai perayaan bersama ahli keluarga masing-masing termasuk majlis makan, menari dan juga sesi berkongsi perkembangan terbaru sebelum ditanam semula.

Upacara ini biasanya dilakukan selama 5-7 tahun sekali, selalunya apabila ada ahli keluarga yang mendapat mimpi didatangi kaum kerabat mereka yang telah mati.

Selain memberi penghormatan kepada nenek moyang mereka, mereka juga percaya bahawa roh mayat yang telah lama mereput dapat berhijrah di antara dua alam dan menjadi perantara di antara tuhan dan manusia.

Bukan sahaja di Madagascar malah perayaan seumpama ini juga turut dirayai oleh kaum Torajan di Indonesia dan dikenali sebagai Ma'nene (perayaan orang mati). Ianya diadakan setiap 3 tahun sekali.

Pembakaran mayat mungkin hanya terkenal di sesetengah negara dan ianya sedang meningkat naik di Amerika Syarikat. Setelah mayat dibakar, biasanya tulang akan dihancurkan dan dijadikan abu mayat.

Namun, di Jepun yang merupakan salah satu negara paling banyak melakukan pembakaran mayat, keadaannya adalah sedikit berbeza. Mereka melakukan upacara mengutip tulang mayat yang dibakar yang dinamakan sebagai Kotsuage.

Ahli keluarga akan mengutip tulang mayat telah selesai dibakar bermula dari kaki sehingga kepala dengan hanya menggunakan kayu penyepit atau chopstick dan kemudian dimasukkan ke dalam bekas.

Biasanya kayu penyepit yang agak panjang digunakan untuk upacara ini. Bagi tulang yang agak besar, mereka menggunakan 2 set penyepit. Akan tetapi jika 2 orang menyepit tulang yang sama, ia dianggap sebagai satu kesalahan dan menghina si mati.

Kepercayaan lama di kalangan masyarakat China berpendapat bahawa roh lelaki atau wanita bujang akan berasa kesunyian dan akan menyebabkan masalah kepada keluarga yang masih hidup.

Selama 3000 tahun lamanya upacara yang dikenali sebagai 'perkahwinan hantu' ini telah diadakan. Mereka percaya bahawa mengahwinkan 2 individu yang telah mati sebelum berkahwin ini akan menyebabkan roh mereka menjadi tenang.

Perkahwinan hantu ini mempunyai beberapa adat yang lebih kurang sama dengan perkahwinan sebenar. Kadangkala terdapat pencari jodoh, keluarga perempuan menerima hantaran dan pengantin perempuan akan tinggal bersama suaminya (tulangnya akan dipindahkan ke dalam kubur pengantin lelaki).

Parti Komunis China telah mengharamkan perkahwinan hantu yang dianggap ketinggalan zaman dan karut ini. Akan tetapi, ianya tetap juga diteruskan sehingga hari ini.

Puak Wari di Brazil telah menjadikan ahli keluarga mereka yang meninggal dunia sebagai hidangan. Tubuh badan si mati akan diceraikan, dipanggang dan dimakan oleh ahli keluarga yang lain.

Puak ini juga sebenarnya mengamalkan cannabalisma sebagai salah satu tektik perang. Namun, mereka memakan mayat ahli keluarga sendiri sebagai salah satu penghormatan sehinggalah upacara ini pupus pada tahun 1960-an.

Mereka juga membakar barangan dan mengelak dari menyebut nama si mati. Mayat si mati dianggap sebagai sisa tinggalan paling kuat. Memasak dan memakan mayat mangsa ia dipercayai dapat membantu ahli keluarga yang lain untuk meneruskan hidup.

Warga tua puak ini yang pernah melalui upacara dan tradisi ini mengaku bahawa ia memberikan mereka ketenangan setelah memakan sisa tubuh mayat keluarga mereka sendiri.


6 "Double Agent" Yang Hebat Dalam Sejarah Dunia

Dalam kebanyakan perang yang berlaku di dunia ini, antara salah satu taktik yang paling licik dan berkesan untuk mendapatkan maklumat pihak musuh adalah melalui khidmat perisik.

Perisik adalah salah seorang anggota yang tersangat penting yang mana memberikan maklumat sulit pihak lawan. Namun, tak semua layak menjadi perisik.

Mereka ini biasanya mempunyai kemahiran-kemahiran tertentu seperti boleh berbahasa asing, pandai bergaul, pintar mengambil dan menggunakan peluan serta mudah menyesuaikan diri.

Namun, apa yang lebih licik adalah double agent, di mana seseorang perisik itu berkhidmat untuk dua pihak. Ini agak rumit kerana tiada siapa yang tahu perisik ini menyebelahi pihak yang mana satu.

iluminasi.com kongsikan antara 6 double agent paling hebat dalam sejarah.

Humam al-Balawi sedang berada dalam pengajian perubatan di Istanbul, Turki, apabila sebuah agensi perisikan tempatan mendapati dia cenderung ke arah ekstrimis. Dia kemudiannya ditangkap dan CIA mengambil alih kesnya.

Mereka menawarkan kepadanya untuk menjadi double agent untuk mereka, dan dia bersetuju. Walau bagaimanapun, hanya menjadi ejen ganda tidak cukup untuknya, dia mahu menjadi triple agent.

Humam al-Balawi kelihatan seperti calon yang sesuai untuk CIA kerana mempunyai pendidikan, seorang doktor perubatan. Humam kemudiannya dihantar ke Afghanistan dan ditugaskan untuk melaporkan aktiviti Al-Qaida.

Prestasi kerjanya cukup untuk memenangi 100% keyakinan CIA. Apabila dia mencapai tahap itu, dia memutuskan untuk melakukan apa yang diinginya.

Pada satu ketika, Humam memberitahu dia mempunyai maklumat penting mengenai orang nombor 1 Al-Qaeda iaitu Ayman al-Zawahiri.

Dia berkata hanya ingin sampaikan maklumat tersebut kepada pegawai atasan sahaja, jadi pada 30 Disember 2009 dia dpanggil ke pejabat arahan CIA di Afghanistan.

Disebabkan oleh Humam yang terlambat pada hari tersebut, pegawai-pegawai atasan CIA sedang menunggunya dengan cemas, sehinggakan tak ada yang peduli bagi mengambil langkah keselamatan.

Humam dengan mudah memasuki pangkalan CIA tanpa diperiksa. Dan ketika berada di dalam pejabat yang disertai oleh 7 pegawai CIA dan dua kakitangan lain, Humam meletupkan bom yang dibawanya.

Bom tersebut membunuh kesemua 9 pegawai Amerika Syarikat itu termasuk dirinya.

Ia merupakan serangan terburuk terhadap CIA dalam tempoh 25 tahun dan tindakan tersebut dikatakan untuk membalas dendam.

James Rivington seorang warga Amerika Syarikat yang lahir di United Kingdom. Dia merupakan seorang wartawan yang menulis artikel untuk akhbar kerajaan yang dikenali sebagai Gazette Rivington, semasa Perang Revolusi Amerika.

Dia dipercayai telah menjadi sebahagian daripada rangkaian perisikan Culper. Culper Ring adalah satu gabungan mata-mata yang dibentuk oleh Major Benjamin Tallmadge, di bawah perintah Perdana Menteri Amerika Syarikat pertama, George Washington sendiri.

Matlamat kumpulan itu adalah menghantar mesej rahsia kepada George. Walaupun dia bekerja untuk British, dia secara rahsia memberikan maklumat kepada George.

Mesej-mesejnya ditulis pada muka hadapan buku dan dihantar ke kem Amerika oleh mereka yang langsung tidak tahu buku-buku tersebut mengandungi mesej tersembunyi.

Nama sebenar agen SNOW adalah Arthur Owens, seorang double agent berwarganegara Wales yang membekalkan maklumat tentang Abwehr, agensi perisikan rahsia Jerman, kepada MI5, agensi perisikan British.

Arthur memiliki sebuah syarikat yang membekalkan bateri kepada kapal-kapal dan disebabkan kerjanya ini, dia berhubung dengan kedua-dua Tentera Laut Jerman dan Brisith.

Dia mula bekerja untuk Perkhidmatan Perisikan Rahsia (SIS) pada tahun 1936 dengan memberikan maklumat kepada mereka. Pada tahun 1938, dia dihubungi oleh pihak Jerman yang menawarkan sejumlah wang untuk mendapatkan maklumat.

Namun, bukan wang yang menjadi motif utama tetapi wanita-wanita cantik yang dibekalkan oleh Jerman kepadanya membuatkan Arthur bersetuju.

Akan tetapi, dia berasa menyesal bekerjasama dengan Jerman dan memberitahu SIS, kemudiannya kembali membekalkan maklumat kepada mereka.

Isteri Arthur, yang telah berpisah dengannya mendedahkan identitinya sebagai double agent bagi Jerman dan British.

Selepas kedua-dua negara ini berperang, dia pergi berjumpa dengan Cawangan Khas British untuk menawarkan khidmatnya, namun telah dihumbankan ke dalam penjara.

Dia kemudiannya dibebaskan selepas pihak British berubah fikiran dan menggunakannya sebagai double agent sekali lagi untuk menghantar mesej palsu kepada Jerman.

Agen SNOW adalah double agent pertama dalam Perang Dunia Kedua dan telah membantu British menangkap lebih daripada 120 orang perisik Jerman yang bersembunyi di United Kingdom.

Aldrich Ames adalah seorang perisik Amerika yang berpaling tadah dari negarany dan menjadi double agent untuk Kesatuan Soviet.

Aldrich adalah perisik yang paling dahsyat dalam sejarah Amerika Syarikat dan telah menjejaskan aset CIA yang terbanyak berbanding mana-mana individu dalam sejarah.

Dia pada asalnya menghubungi Soviet untuk membayar hutangnya dan meminta kurang kepada hanya USD50,000.

Tetapi Aldrich terperangkap di atas perbuatannya sendiri dan tidak dapat menghentikan apa yang dimulakannya walaupun sudah tidak berhutang dengan Soviet.

Maklumat pertama yang diberikan Aldrich kepada Soviet adalah maklumat yang dianggapnya sebagai tidak bernilai, namun semakin lama dia memberikan maklumat yang lebih penting dan membahayakan negaranya.

Dia mendedahkan kepada Soviet identiti agen-agen FBI dan CIA yang sedang mengintip. Dengan melakukan perkara ini, dia mendapat pulangan dalam bentuk wang yang sangat banyak dan melindungi dirinya daripada mereka yang berpotensi untuk menangkapnya.

Perang Dunia Kedua berlaku ketika Tun Abdul Razak sedang belajar di Kolej Stamford Raffles di Singapura. Disebabkan pengajiannya terganggu, beliau dipanggil pulang ke Kuantan.

Ketika beliau tiba di Kuantan, berita tentang golongan beliau dikerah menjadi buruh paksa kepada Siam juga sampai.

Dalam Perkhidmatan Awam Malaya, Tun Abdul Razak bertemu dengan Yeop Mahidin Bin Mohamad Shariff. Yeop Mahidin adalah seorang penjawat awam, lebih tepat seorang hakim.

Dia ingin berkhidmat kepada negaranya, tetapi ketua pasukannya menafikan impiannya untuk menyertai Rejimen Melayu.

Dan apabila perang meletus, Yeoh Mahidin dengan pantas menubuhkan Askar Wataniah Pahang dan diperkenan oleh Allahyarham Sultan Abu Bakar.

Melihat kesungguhan Tun Abdul Razak untuk berkhidmat kepada negara, Yeop Mahidin mengambil beliau di bawah tunjuk ajarnya dan menyuruhnya menyertai Perkhidmatan Awam Malaya untuk menjadi pemberi maklumat kepada Askar Wataniah Pahang.

Beliau kemudiannya dihantar kembali ke Pahang oleh pentadbiran Jepun. Watak yang sempurna membuat mereka melantiknya sebagai pembantu di pejabat Pegawai Daerah.

Ketika di hutan di Pahang, Yeop Mahidin secara diam-diam berjaya merekrut lebih daripada 200 orang Melayu dan identitinya sebagai pengasas Wataniah tidak diketahui.

Sebagai Pembantu Pegawai Daerah, Tun Abdul Razak perlu menyelaraskan banyak aktiviti dengan pasukan Imperial Jepun. Beliau berjaya membina rangkaian persahabatan ketika itu bersama Jepun.

Pada masa yang sama, pasukan Wataniah melihat Abdul Razak sebagai pengkhianat ketika dia bekerja dengan orang Jepun.

Wataniah akhirnya menjadi sebahagian daripada pasukan Force 136 apabila British mula mempercayai orang Melayu untuk melawan orang Jepun.

Ini mungkin kerana kenyataan British menyedari bahawa sama ada mereka suka atau tidak, lebih separuh daripada penduduk Malaya adalah Melayu.

Ketika aktiviti Wataniah mula memberikan kesan kepada tentera Jepun, mereka mula mengesyaki barisan Perkhidmatan Awam Malaya yang ditugaskan menangani pergerakan Angkatan Tentera Jepun.

Dalam satu serangan, Wataniah dengan kekuatan 20 anggota mampu membuat serangan hendap dan membunuh 30 orang tentera Jepun.

Salah seorang daripada askar Jepun adalah rakan kepada Yeop Mahidin. Tidak mahu Yeop Mahidin tertangkap, dia memberi amaran supaya berhati-hati dengan Tun Abdul Razak.

Yeop Mahidin dengan cepat membuat satu pelan yang melibatkan "penculikan" Tun Abdul Razak, seolah-olah seperti beliau hendak dibunuh.

"Penculikan" tersebut berjaya, kerana askar Wataniah tidak tahu Tun Abdul Razak adalah agen mereka dan misi mereka sebenarnya adalah misi menyelamat.

Ia hanya apabila Abdul Razak keluar dari kem Komandan barulah mereka menyedari bahawa dia adalah salah seorang daripada mereka.

Ketika khabar angin mengatakan Jepun menyerah kalah, Wataniah mendapat tahu khabar angin lain bahawa Sultan Abu Bakar telah diculik.

Dan ketika Tun Abdul Razak dan pasukannya tiba untuk menjemput Sultan, anggotanya menemukan risalah yang ditinggalkan Jepun mendakwa bahawa orang Cina telah membunuh Sultan.

Dengan marahnya, Tun Abdul Razak mengarahkan anggotanya untuk mengutip dan menghapuskan risalah tersebut.

Tindakannya itu mungkin telah menyelamatkan orang Cina di Kuantan daripada diserang oleh orang Melayu yang berang kerana Sultan mereka dibunuh.

Akhirnya Sultan Abu Bakar ditemui selamat. Tun Abdul Razak bukan sahaja menjadi perisik kepada Askar Wataniah Pahang, tetapi juga menyelamatkan Sultan dan menghentikan orang Melayu daripada terpedaya dengan helah Jepun untuk memecah belahkan negara.

Juan Pujol Garcia yang dikenali sebagai Agen Garbo adalah warganegara Sepanyol.

Apabila Juan berjaya menipu Nazi dan mendapat kedua-dua anugerah tentera yang paling tinggi dari kedua-dua Nazi dan Inggeris, dia dianggap sebagai sebagai double agent terhebat dalam sejarah.

Juan menghubungi pihak Jerman dan mendakwa dia mahu menjadi seorang perisik. Setelah dapat meyakinkan Jerman, mereka mengarahkan Garcia ke London untuk mengintip dan membekalkan maklumat kepada Nazi.

Namun, apa yang dilakukan oleh Juan adalah bertentangan. Dia yang diarahkan ke London sebaliknya telah pergi ke Lisbon, Portugal.

Di sana, dia menghantar poskad yang mempunyai imej monumen di England sambil menulis maklumat palsu di bahagian belakang.

Pihak Jerman mempercayai setiap satu daripada ceritanya dan menganggap Juan sebagai salah satu daripada perisik mereka yang terhebat.

Dia kemudiannya pergi ke perkhidmatan rahsia Brisith untuk memaklumkan kepada mereka tentang penipuannya. British pula kemudiannya mengupahnya, membuatkan Juan terus menipu Jerman.

Maklumat palsu yang diberikan olehnya adalah sangat penting dalam mengalahkan Nazi Jerman dan Hitler serta menyelamatkan ribuan nyawa.


5 Kisah Disebalik Penemuan Barangan Pelik Di Dasar Laut

Laut merupakan kawasan yang sangat luas dan belum pernah habis diterokai oleh manusia. Banyak lagi misteri dasar laut yang belum terungkai. Malah, proses pemetaan kawasan dasar laut juga masih belum selesai.

Penemuan kapal karam di dasar dasar laut memang banyak dilaporkan di seluruh dunia. Kebanyakan kapal ini karam ketika zaman perang dunia dan tidak kurang juga yang karam akibat daripada bencana alam.

Malah, kegiatan merompak kapal-kapal karam ini juga giat dilakukan dimana ianya dimusnahkan dan bahagian-bahagian kapal dijual sebagai besi buruk. Aktiviti ini dikatakan menjana pendapatan yang sangat lumayan kepada perompak-perompak ini. Malah, tiada undang-undang keras yang dapat menangani perkara ini.

Kali ini, pihak  Iluminasi ingin berkongsi pula 5 barangan pelik ciptaan manusia ciptaan manusia yang pernah ditemui di dasar laut. Penemuan-penemuan ini dianggap pelik kerana ianya ditemui secara tidak sengaja dan tiada siapa yang dapat menyangka ianya terbenam di dasar laut. Terdapat juga penemuan yang dapat merungkai pelbagai misteri yang sudah lama timbul.

Pesawat pengebom Dornier 17 merupakan pesawat pengebom Jerman dalam Perang Dunia Kedua. Pesawat ini telah digunakan dalam beberapa siri peperangan dan telah dihentikan pengeluarannya pada tahun 1940-an. Dikatakan selepas tahun 1952, tiada unit kapal pengebom ini yang masih wujud kerana kesemuanya telah musnah dalam peperangan.

Walaubagaimanapun, sebuah kapal terbang Dornier 17 telah ditemui oleh penyelam di dasar laut Goodwin Sands berhampiran Kent, United Kingdom. Kapal terbang ini dikatakan telah ditembak jatuh pada 26 Ogos 1940. Ketika ditemui, bangkai pesawat tersebut dikatakan berada dalam keadaan masih baik dan projek untuk mengeluarkannya daripada dasar laut telah dimulakan pada tahun 2013.

Kos mengeluar dan membaik pulih pesawat tersebut dijangka menelan belanja sekitar kos £600,000. Apabila sudah dibaik pulih, ianya akan diletakkan di sebuah muzium di UK sebagai bahan pameran.

Pada September 2013, ketika pasukan penyelam polis sedang melakukan percubaan menggunaan peralatan baru mereka sebuah tasik di Oklahama, Amerika Syarikat mereka telah menjumpai 2 buah kereta di dasar tasik tersebut. Pada mulanya, mereka hanya menganggap kereta tersebut telah dibuang oleh pencuri setelah menggunakan kereta tersebut.

Walaubagaimanapun, mereka terkejut kerana terdapat 3 mayat pada setiap bangkai kereta tersebut. Salah satu kereta tersebut, Chevrolet Camaro keluaran 1969 dikatakan dinaiki 3 orang remaja yang hilang 40 tahun dahulu. Pada malam dilaporkan hilang, mereka bertiga sedang menuju ke padang bola sepak.

Sementara itu, sebuah lagi kenderaan iaitu kereta Chevrolet tahun 1950-an pula terdapat mayat 3 orang dewasa yang disyaki hilang hampir 40 tahun sebelum penemuan tersebut. Kajian forensik mengenai mayat-mayat itu dijangka mengambil masa yang lama dan diharapkan penemuan itu dapat menutup kes kehilangan kesemua mangsa itu 40 tahun sebelum itu.

Pada Ogos 2013, sebuah kapal selam I-400 telah ditemui di dasar laut berhampiran Hawaii. Dengan kepanjangan 122 meter, kapal selam tersebut merupakan kapal selam terbesar dimiliki tentera Jepun pada era zaman Perang Dunia Kedua. Kapal selam itu juga merupakan yang terbesar di dunia ketika itu sebelum Amerika Syarikat membina kapal selam yang lebih besar pada penghujung tahun 1950-an.

Kapal selam itu dahulunya dibina untuk dengan kemampuan untuk melancarkan 3 pesawat pengebom. Ketika itu, pihak Jepun merancang untuk membina 18 kapal selam model ini tetapi hanya 3 yang sempat disiapkan. Pihak Amerika Syarikat berjaya menawan kapal selam ini pada penhujung zaman peperangan dan mengambil kesempatan itu untuk mengkaji segala teknologi yang digunakan untuk membangunkannya.

Pada tahun 1946, pihak Soviet Union telah menuntut kapal selam ini daripada pihak Amerika Syarikat kerana mereka turut sama mahu mengetahui rahsia dan teknologi yang digunakan. Malangnya, Amerika Syarikat telah menembak kapal selam ini dengan 3 biji peluru berpandu lalu menenggelamkannya. Tindakan itu dilakukan bagi menghalang pihak Soviet Union mencuri teknologi daripada kapal selam ini.

Pada tahun 1985, Paul Hepler sedang membuat pemetaan kawasan perairan New Jersey. Ketika itu, alat magnometer yang digunakan telah mengesan kewujudan 2 buah besi bersaiz besar. Untuk mendapatkan kepastian, beliau telah pergi menyelam ke dasar laut untuk melihat dengan lebih dekat.

Malangnya, pada kedalaman 27.5 meter keadaan terlalu gelap. Tidak lama kemudian, beliau kembali semula dan dapati dua buah objek besar tersebut adalah gerabak kereta api stim yang dibina pada tahun 1850-an. Menariknya, tiada sesiapa yang tahu bagaimana gerabak kereta api tersebut boleh berada disitu dan tiada laporan kehilangan mengenainya.

Pada tahun 1850-an, sistem kereta api di Amerika Syarikat masih terlalu baru dan terdapat teori mengatakan bahawa gerabak tersebut sedang dalam perjalanan untuk dihantar ke kawasan pertengahan Atlantik menggunakan bot. Walaupun sudah lebih 160 tahun terdampar di dasar laut dan berkarat, keadaannya dilaporkan masih elok dan terdapat juga rancangan untuk menaikkannya dan memuliharanya untuk kajian.

Pengkaji sejarah akhirnya menemui bandar purbakala dikenali sebagai Heracleion di kawasan perairan Mesir pada tahun 2000. Sebelum dijumpai, ramai menganggap kewujudan bandar tersebut sebagai sebuah mitos dalam catatan sejarah.

Bandar tersebut ditemui pada kedalam 46 meter dan telah diteggelami air, pasir dan tanah selama lebih 1200 tahun. Penemuan pelbagai artifak disitu menimbulkan teori bahawa bandar ini dahulu merupakan tempat persinggahan kapal yang berdagang daripada Greece dan Mesir.

Berhampiran bandar tersebut, terdapat 64 bangkai kapal karam dan ratusan sauh yang yang turut dijumpai. Antara penemuan penting adalah patung-patung berhala yang besar di situ, membuktikan kewujudan kuil di bandar itu pada satu ketika dahulu.


Ini Jawapan Saintis Kenapa Seseorang Itu Menjadi Kidal

Orang yang menggunakan tangan kiri sebagai tangan dominan atau kidal sering dianggap unik. Apabila melihat seseorang menulis menggunakan tangan kiri, kita pastinya akan teringat akan kenalan atau ahli keluarga kita yang turut sama kidal.

Dianggarkan 10% daripada populasi dunia adalah kidal. Antara tokoh terkenal dunia yang kidal adalah bekas Presiden Amerika Syarika Barrack Obama dan antara orang terkaya dunia, Bill Gates. Setiap tahun, tarikh 13 Ogos telah diiktiraf sebagai Hari Tangan Kidal Sedunia.

Menjadi seorang kidal juga mempunyai halangannya yang tersendiri. Hal ini disebabkan penciptaan sesuatu barangan selalunya mengambil kira penggunanya menggunakan tangan kanan sebagai tangan dominan. Contohnya, gitar dan kerusi di dewan seminar yang dicipta mempunyai sambungan meja kecil padanya.

Selama puluhan tahun, para saintis cuba mengkaji apakah faktor yang menyebabkan seseorang itu menjadi kidal. Terdapat beberapa teori yang cuba merungkai persoalan ini dan antara teori terawal adalah kerana keadaan ibu yang sentiasa stress semasa bayi berada dalam kandungan dan faktor umur ibu yang mengandung pada usia yang lebih tua.

Kajian sejak tahun 1980-an mendapati bahawa penentuan tangan dominan sama ada kanan atau kiri dipercayai telah ditentukan sebelum seseorang bayi itu sebelum lahir lagi. Pemeriksaan ultrasound menunjukkan ianya mungkin seawal minggu kelapan kehamilan lagi.

Apabila sudah di minggu ke 13 kehamilan, bayi dalam kandungan sudah mula menghisap jari kiri atau kanan. Sebelum ini, saintis berpendapat bahawa perbezaan antara genetik pada bahagian kanan atau kiri otak mungkin menentukan sama ada seseorang bayi itu kidal atau tidak.

Walau bagaimanapun, laporan kajian terbaru yang diterbitkan pada tahun 2017 di portal eLife Sciences Publications menyatakan bahawa saraf tunjang merupakan faktor yang menyebabkan seseorang itu kidal atau tidak.

Kajian itu yang dibuat oleh Sebastian Ocklenburg, Judith Schmitz dan Onur Gunturkun daripada Ruhr University dan beberapa orang penyelidik daripada Belanda dan Afrika Selatan mendapati bahawa aktiviti gen di saraf tunjang yang asimetri (tidak simetrikal) dalam rahim mungkin menentukan sama ada seseorang itu kidal atau tidak.

Pergerakan tangan dan lengan bermula daripada bahagian otak yang dikenali sebagai korteks motor. Bahagian inilah yang akan menghantar signal kepada saraf tunjang yang kemudian menterjemahkannya kepada pergerakan. Para penyelidik ini mendapati bahawa ketika janin berkembang dalam rahim sehingga 15 minggu, walaupun korteks motor dan saraf tunjang masih belum disambungkan peggunaan tangan kanan atau tangan kiri sudah ditentukan.

Pemerhatian ini memberi kesimpulan bahawa janin boleh membuat pergerakan dan menentukan tangan kiri atau kanan sebagai tangan dominan walapun otak belum mengawal pergerakan janin.

Bagi mendapatkan jawapan, para penyelidik ini telah mengkaji aktiviti gen di saraf tunjang janin pada 8 hingga 12 minggu tempoh kehamilan. Mereka dapati bahawa terdapat perbezaan signifikan pada bahagian kiri dan kanan saraf tunjang yang mengawal pergerakan tangan dan lengan.

Mereka menyatakan bahawa keadaan asimetri saraf tunjang ini mungkin disebabkan oleh keadaan dikenali sebagai epigenetics, iaitu bagaimana sesuatu organisma itu terkesan disebabkan oleh perubahan pada aktiviti gen dan bukan gen itu sendiri. Perubahan aktiviti gen ini biasanya disebabkan faktor alam sekitar dan boleh mempengaruhi bagaimana seseorang bayi itu membesar.

Nota: Terdapat juga golongan yang dikenali sebagai Ambidexterity, iaitu mampu menggunakan kedua-dua tangan sebagai tangan dominan.


5 Fakta Menarik Tentang Wang Kertas dan Sejarahnya

Hari-hari kita menggunakan wang kertas. Wang kertas yang kita pegang itu mengalami evolusi perubahan yang panjang, hampir 1400 tahun lamanya sebelum sampai kepada versi yang dapat kita ketika ini.

Tahukah anda wang kertas pertama di dunia diperkenalkan oleh masyarakat China sejak abad ke 7, hampir 500 tahun lebih awal berbanding penggunaannya di kalangan masyarakat Eropah? Berikut adalah 5 fakta menarik tentang wang kertas dan sejarahnya, yang dapat kami kongsikan kepada anda kali ini.

Sistem mirip wang kertas pertama dunia digunakan kali pertama oleh masyarakat China Dinasti Tang pada tahun 618, yang memperkenalkan penggunaan resit kertas untuk deposit pembayaran, bagi menggantikan duit syiling tembaga yang berat.

Sistem wang kertas yang lebih baik diperkenalkan pada zaman Dinasti Song sekitar abad ke 11, dengan pengenalan wang berbentuk kertas yang membawa nilai-nilai yang telah ditetapkan.

Walaupun begitu, disebabkan penurunan nilai wang kertas ekoran pengeluaran yang terlalu besar, sehingga menyebabkan inflasi memaksa China menghentikan penggunaan wang kertas pada tahun 1455.

Dalam sejarah wang kertas dunia, wajah yang paling banyak dicetak pada matawang berbentuk kertas adalah wajah Ratu Elizabeth II yang mampu dilihat pada 33 jenis matawang negara dunia.

Kanada menjadi negara pertama memaparkan wajah Ratu Elizabeth II pada tahun 1935, dengan cetakan wajah beliau ketika beliau baru berusia 9 tahun pada wang kerta $20 mereka.

Kebanyakan negara memilih untuk mengekalkan visual wajah beliau pada usia muda namun ada juga beberapa negara yang memilih untuk sentiasa mengubah visual Ratu Elizabeth II bergantung kepada usianya.

Simbol '$' yang digunakan bagi menggambarkan simbol matawang secara universal adalah berasal daripada simbol awal yang digunakan untuk melambangkan matawang 'pesos', yang digunakan oleh Sepanyol dan Mexico.

Pesos ditulis dengan huruf 'P' besar dan 's' kecil ditulis di atasnya pada mulanya melalui tulisan tangan, ditemui dalam dokumen manuskrip peniaga Amerika yang melakukan urusan perniagaan dengan orang Sepanyol.

Lama kelamaan simbol itu mengalami evolusi akibat ditulis dengan bermacam cara sehingga berlaku penggabungan kedua-dua huruf menghasilkan simbol 'dollar' yang biasa kita lihat sekarang.

Bank of England pernah mengeluarkan wang kertas bernilai 1 juta pound pada tahun 1948 untuk kegunaan orang ramai selepas rancangan pemulihan Eropah atau 'European Recovery Program' dilaksanakan, bagi memulihkan semula negara Eropah yang terjejas akibat perang dengan dana bantuan Amerika Syarikat. Walaupun begitu wang itu hanya digunakan selama beberapa bulan sahaja sebelum ditarik daripada pengedaran.

Ketika ini, Bank of England meneruskan tradisi tersebut, mencetak wang kertas bernilai 1 juta pound dan 100 juta pound, kedua-duanya digelarkan 'giant' dan 'titan' namun tidak diedarkan untuk kegunaan orang ramai.

Kedua-dua wang kertas tersebut disimpan oleh Bank of England sebagai cagaran bagi mengekalkan nilai matawang kertas negara United Kingdom agar berjaya mengekalkan nilai yang tertera pada matawang tersebut. Setakat ini, dianggarkan 4,040 keping giant dan titan dicetak dengan jumlah keseluruhan hampir 8 billion pound. (rujukan)

Wang kertas yang mempunyai dimensi paling besar di dunia memerlukan anda melipat wang itu beberapa kali hanya untuk memuatkannya ke dalam dompet. Matawang 100 ribu pesos yang dikeluarkan Bank Negara Filipina pada tahun 1998, mempunyai saiz 35.6 cm panjang dan 21.6 cm lebar, lebih besar berbanding saiz kertas A4.

Walaupun begitu wang ini dikeluarkan sebagai edisi istimewa sambutan kemerdekaan Filipina yang ke 100 tahun, hanya dikeluarkan sebanyak 1000 keping serta hanya ditawarkan jualannya kepada mereka yang berminat. (rujukan)


5 Sebab Kenapa Aktivis Dan Pergerakan LGBT Sangat Hebat Di Masa Kini

Kenapa gerakan LGBT tetap boleh menyusup masuk ke dalam kebanyakan negara, tak kiralah sekuat mana pun pegangan kepada agama masyarakat itu? Pelik kan? Pasti ramai yang menggaru-garu kepala melihat bagaimana kumpulan minoriti yang membawa perjuangan berasaskan kesongsangan seksualiti, mampu membuatkan kerajaan-kerajaan di seluruh dunia mendengar suara mereka.

Dalam setiap perkara, pasti ada pro dan kontra yang wujud disebabkan perkara tersebut walaupun seburuk atau sebaik mana perkara itu. Kami percaya dalam banyak yang buruk berkait dengan gerakan LGBT, ada beberapa perkara yang kita harus akui bersifat baik yang ditonjolkan oleh mereka.

Berikut adalah lima ciri-ciri baik aktivis LGBT yang menampakkan betapa kuatnya pergerakan mereka, berbanding kita yang hanya sekadar mampu bersuara.

Sekiranya anda dengar aktivis-aktivis LGBT bercakap, sama ada di Malaysia ataupun di negara luar - amat jelas sekali mereka bukanlah orang yang biasa-biasa saja. Setiap daripada mereka diberikan kebolehan berdialog dan menulis dengan sangat baik, yang pasti datang daripada pendidikan yang baik, walaupun tidak sempurna.

Mereka mampu mengolah sesuatu isu daripada pandangan yang bernas, sehingga mampu menampakkan logik pandangan mereka menyebabkan ramai orang percaya akan kebenaran kata mereka. Sekiranya anda lihat kelulusan mereka pula, kebanyakannya memang belajar di luar negara serta mempunyai tahap pendidikan yang secara puratanya lebih tinggi berbanding orang ramai.

Kejayaan mereka bangun mendesak kerajaan kita sekarang ini bukannya berlaku sekelip mata. Semua ini adalah perancangan teliti yang dilakukan dan dirancang sekian lama, bukan saja melibatkan individu-individu LGBT malahan mereka berjaya juga menarik aktivis-aktivis yang bukan seorang LGBT menyertai perjuangan mereka.

Sekiranya anda fikirkan dalam-dalam, bagaimana sebuah gerakan yang didalangi aktivis-aktivis semata-mata mampu menjalankan perarakan PRIDE yang sangat terkenal di berpuluh negara serata dunia? Perarakan PRIDE ini pula disertai oleh ribuan orang sama ada bersifat LGBT ataupun bukan, menyatakan sokongan pada perarakan tersebut. Kita mahu mengadakan mesyuarat PIBG di sekolah pun tak dapat sambutan ibu bapa, sehinggakan perlu diadakan cabutan bertuah bagi menarik minat ibu bapa.

Media barat ketika ini seolah sudah betul-betul memegang persepsi semua tentang LGBT itu baik. Bagi mereka yang mengikuti berita LGBT luar negara, anda pasti dapat mengesan bagaimana media barat menggambarkan pasangan gay sebagai pasangan yang cool serta mampu menyayangi anak-anak mereka lebih baik berbanding ibu bapa lain.

Ikon-ikon LGBT barat juga diletakkan pada kedudukan lebih tinggi dengan nama-nama seperti Kristen Stewart (biseksual), Ellen Page (lesbian) atau Neil Patrick Harris (gay) kerap kali menjadi simbol positifnya gerakan LGBT. Hasil daripada itu, beratur selebriti barat berebut nak mengaku mereka sebenarnya biseksual sejak dulu kerana menjadi biseksual diangkat sebagai satu kebaikan pada hidup mereka. Pengakuan ini bukannya melibatkan artis-artis kurang popular, tetapi nama-nama besar yang kerap kita lihat di dalam filem.

Salah satu kelebihan yang berjaya dibentuk melalui gerakan mempopularkan LGBT adalah bagaimana mereka berjaya menampakkan kesatuan mereka, yang berjaya menggabungkan pelbagai jenis-jenis manusia yang mereka percaya datang dari pelbagai spektrum 'warna' - bergabung dalam satu permintaan, iaitu hak mereka.

Bukannya senang untuk sekumpulan manusia yang mempunyai pandangan berbeza tentang seksualiti masing-masing dapat bersatu menuntut perkara yang sama. Kejayaan mereka mensolidifikasikan tuntutan hak sebagai tunjang permintaan menjadikan mereka sangat kuat dan tidak lagi boleh diabaikan kewujudannya.

Kami sudah menerbitkan artikel tentang asal-usul perkataan gay dan lesbian. Sekiranya anda membaca sejarah sebenar dua label itu, anda sudah tahu kedua-dua perkataan ini sebenarnya langsung tak berkait dengan gerakan yang makin kerap didengari kini. Tetapi bagaimana kedua-dua perkataan itu akhirnya menjadi label milik gerakan LGBT? Pemasaran yang berkesan mengubah persepsi masyarakat.

Label 'gay' dan 'lesbian' yang kini mewakili gerakan LGBT dipasarkan seolah-olah satu corak kehidupan yang lebih seiring dengan dunia moden, sesuai untuk diamalkan masyarakat dunia keseluruhannya. Teknik mengubah sejarah dan kemudian mempakejkan semula sesuatu gerakan lama dalam nama atau label yang membawa pemikiran baru, sangat efektif dalam mempercepatkan naiknya sesuatu pergerakan kerana mereka tidak lagi perlu bermula dari kosong.

Kita sudah diingatkan berkali-kali gerakan songsang ini semakin lama akan semakin besar dan lima sebab inilah pada penulis, mempercepatkan lagi perkembangan pengaruh gerakan mereka di seluruh dunia.

Sekarang lihat balik dan bandingkan dengan diri kita, adakah kita mampu berbuat perkara serupa dalam menyampaikan mesej kita atau kita hanya akan terus berpecah tidak mampu bersatu, apabila ancaman kesongsangan semakin berakar umbi dalam masyarakat kita?


Ini Cara Menguruskan Jenazah Individu Transgender Menurut Islam

Sejak kebelakangan ini, isu mengenai fahaman LGBT hangat diperkatakan dinegara ini. Isu yang dahulunya hanya diperkatakan negara-negara Barat nampaknya sudahpun menular ke dalam masyarakat majmuk di Malaysia. Paling mengecewakan, fahaman ini juga disokong oleh sesetengah orang yang mengaku beragama Islam.

LGBT adalah singkatan kepada Lesbian, Gay, Biseksual dan Transeksual. Dalam erti kata mudah, ianya adalah amalan yang bertentangan dengan fitrah seksual seorang manusia yang diciptakan Tuhan.

Sebenarnya kewujudan golongan LGBT ini amat menyukarkan dalam pelbagai perkara. Kewujudan mereka ini menyukarkan penentuan dalam pelbagai perkara yang biasanya dibuat berdasarkan jantina lelaki atau perempuan seperti dalam urusan pembahagian faraid, solat, penggunaan tandas awam, perkahwinan dan sebagainya.

Baru-baru ini, rancangan Wanita Hari Ini (WHI) telah menyiarkan satu rakaman mengenai tapi pengurusan jenazah seorang transgender. Dalam hal ini, pengurusan mayat seorang pondan iaitu seorang lelaki yang mahu menjadi seorang perempuan telah digunakan sebagai contoh.

Tulisan di bawah ini adalah rumusan dan catatan daripada program WHI tersebut yang telah ditulis oleh Pn. Salwa Salleh, seorang penulis buku kanak-kanak. Pihak kami telah diberikan kebenaran untuk mengulangsiar tulisan beliau ini. Sebagai perkongsian ini memberi manfaat kepada semua pembaca Iluminasi.com

Topik ini memang saya tunggu semalam. Di WHI. Saya ikuti dan tunggu hingga tamat. Bagus betul ustaz yang dijemput ini cuma sayang sekali saya lupa namanya kerana mata saya lebih fokus pada tangannya mendemostrasi urusan 'mayat pondan' di depan.

Nota: Ustaz yang dimaksudkan adalah Ustaz Halim bin Zakaria. Terima kasih kepada pembaca Iluminasi yang memberikan info in.

1. Jenazah akan diurus mengikut fitrah kelahirannya. Jika lahir kedunia lelaki, tidak kira walaupun telah buang kemaluan dan pasang buah dada, tetaplah lelaki yang menguruskannya. Begitu juga sebaliknya.

2. Adapun yang lebih afdhal, jenazah diurus selia ahli keluarga sendiri. Ibu, ayah dan adik beradik. Suka juga bila ustaz mengingatkan, bukan hanya jenazah begini, malah jenazah biasa pun memang adalah paling baik jika keluarga yang dapat uruskan.

3. Jika keluarga tidak setuju jenazah pondan ini di mandikan orang lelaki, makanya tiada pilihan melainkan meminta ahli keluarga sendiri menguruskan. (Maka tidak boleh jemaah/ahli masjid atau sesiapapun perempuan yang bukan mahram uruskan) .

4. Walaupun telah meninggal, jenazah dijaga aibnya. Proses mandi ditutup pula dengan sehelai kain agar tak nampak bentuk fizikal. Malah dalam sesetengah kes, muka juga ditutup supaya yang memandikan tak kenal. Sampai begitu sekali. Ustaz demo cara mandinya. Penuh tertib dan tak ada masalah walaupun ada kain di atas tubuh dan muka.

5. Hingga ke urusan kafan, akan ikut cara kafan lelaki. Malah kebumi pun jika boleh dibuat seperti biasa dengan pihak yang menguruskan tidak akan menceritakan kepada sesiapa bentuk tubuh atau fizikal yang berubah untuk jaga keaiban arwah.

Di zaman Rasulullah S.A.W, mereka yang bersembunyi di sebalik kebenaran; mengaku Islam tetapi munafik; mereka ini diketahui nabi tetapi tidak pernah diceritakan. Hanya seorang sahabat yang teguh memegang rahsia yang diberitahu kepadanya, yakni Hudzaifah Ibnul Yaman.

Setelah kewafatan Rasulullah, Saidina Umar sangat takut jika-jika beliau adalah sahabat yang munafik. Beliau bertanya kepada Hudzaifah. Hudzaifah menafikan tetapi tidak menjawab atau menyatakan sebarang nama. Sahabat hanya tahu siapa yang munafik apabila berlaku kematian dan Hudzaifah tidak turut sama solat jenazah.

Kerana mereka masih menyorok. Tidak menzahirkan. Dan Rasulullah menjaga aib mereka.

Dan ini juga sebegini rupa dilakukan para pemandi dan pengurus jenazah ketika mana kematian seorang yang menukar jantina tetapi secara rahsia. Urusan dosa pahala di tangan tuhan. Aib nya tetap kita simpan.

Indah sungguh agama ini. Janganlah lagi wahai sahabat atau sesiapapun yang terang terangan mengaku membuat dosa. Meminta pula diiktiraf dan diberi ruang kekal membuat dosa. Hatta dosa sedikit manapun .

Malulah kamu pada tuhanmu yang menutup aib kamu dan aku. Janganlah kamu pula bermegah dan menayang aib dengan mudah . Kita semua pendosa. Bertaubatlah sementara masih bernyawa!


5 Fenomena Pelik Yang Berlaku Pada Minda Kita Setiap Hari Tanpa Disedari

Ada kalanya minda kita seolah-olah berfungsi tanpa berjaya dikawal oleh kita, walaupun otak kita masih berkebolehan memproses maklumat yang kita terima melalui pancaindera kita. Sekuat mana pun pemikiran kita, pasti akan ada waktunya di mana berlaku beberapa fenomena luar kawal yang membuatkan kita tidak bertindak seperti biasa, tetapi dipengaruhi oleh situasi dan keadaan kita ketika itu.

Dalam sains, memang diakui wujud beberapa fenomena yang menunjukkan misterinya fungsi otak kita, membezakan kita dengan makhluk Tuhan yang lain kerana kita diberikan kebebasan untuk memilih dan berfikir. Fenomena-fenomena ini pula berlaku tanpa kita sedari melainkan ada pihak menjelaskan kepada kita apa yang sedang berlaku ketika itu.

Berikut adalah lima fenomena yang berlaku pada minda kita tanpa kita sedari sebenarnya sedang berlaku dan ramalan kami, tak ramai yang sedar perkara ini berlaku pada anda setiap hari.

Salah satu fenomena yang kerap berlaku melibatkan sekelompok manusia dalam jumlah yang ramai, 'the bystander effect' adalah fenomena yang berlaku apabila semakin ramai individu berada berdekatan dengan kejadian, semakin kurang kemungkinan untuk kita mengambil tindakan.

Sebagai contoh, sekiranya kita nampak seseorang sedang diganggu orang lain di kalangan kelompok orang yang ramai, semakin tinggilah peluang kita untuk membiarkan saja insiden itu berlaku kerana kita menganggap akan ada orang lain menghulurkan bantuan.

Sikap melepaskan tanggungjawab kepada orang lain inilah yang dinamakan 'bystander effects' kerana kita terikut-ikut dengan pandangan ramai secara majoriti.

Bagi yang Muslim, nak tengok contoh paling mudah 'bystander effect,' lihat saja dalam surau selepas ini. Lebih ramai memilih untuk solat sendirian ketika sudah tiada imam untuk mengetuai solat kerana kita melihat depan mata kita tiada orang mahu mengambil inisiatif. Apabila ada yang sukarela menjadi imam solat, anda akan dapat melihat ramai yang turut mengikut sama.

Kaedah placebo sebenarnya adalah kaedah yang digunakan untuk membandingkan kadar keberkesanan ubat yang masih dalam kajian, namun telah dapat dibuktikan memberikan kesan besar dalam membantu merawat pesakit yang mengalami masalah. Kesan placebo dikatakan mampu mengurangkan masalah kemurungan, kesakitan, masalah tidur, masalah sakit perut dan juga menopause bagi wanita.

Sudah beberapa kajian membuktikan keberkesanan placebo yang membuatkan pengeluar ubat-ubatan merasa kecewa. Kajian terhadap pesakit lelah membuktikan pesakit yang mengambil ubat olok-olok untuk merawat lelah mereka merasakan lelah mereka berkurangan.

Dalam kajian tahun 2002, pengeluar ubat anti-kemurungan Merck mendapati pesakit yang menghadapi masalah psikologi berjaya dirawat hanya dengan menggunakan ubat-ubatan berbentuk placebo sama seperti ubat sebenar yang telah dibangunkan mereka dengan kos berjuta-juta dollar.

Tahukah anda, dalam kajian yang dijalankan pada tahun 2014, majoriti pesakit yang dikaji dalam kajian oleh penyelidik daripada Universiti Oxford dalam bidang ortopaedik mendapati; keadaan pesakit bertambah baik selepas pembedahan berbentuk placebo dilakukan ke atas pesakit dengan hanya satu bukaan kecil dilakukan bagi menunjukkan 'pembedahan' telah dilakukan. Nampak bagaimana kuasa minda kita mampu mempercepatkan pemulihan tubuh kita?

Fenomena bantahan kognitif atau 'cognitive dissonance' merupakan satu kondisi mental di mana kita membantah sesuatu yang mewujudkan konflik dalam diri kita. Sebagai contoh - sekiranya anda tanya kepada semua perokok apakah keburukan merokok, pasti perokok mampu menjelaskannya serta tahu serba-serbi berkenaan negatifnya tabiat merokok.

Walaupun begitu, dalam mempunyai kefahaman serta pengetahuan tentang bahaya merokok, seseorang itu tetap degil serta terus 'membantah' pemikirannya sendiri, memilih untuk terus merokok. Itulah dia fenomena yang dinamakan 'bantahan kognitif.'

Bantahan kognitif berlaku apabila seseorang itu cuba menjustifikasikan tabiat merokok dan 'berhujah' dengan dirinya sendiri seperti meyakinkan dirinya dia perlu merokok, merokok membantu dia mendapat idea atau merokok membantu mengurangkan kegelisahan yang dirasainya. Contoh-contoh lain adalah pemakaian tali pinggang keledar atau topi keledar, leka melayan media sosial sedangkan tahu tanggungjawab lain ada dan bermacam lagilah contoh perdebatan minda yang sentiasa berlaku pada kita.

Tanya soalan-soalan ini pada anda sekarang; bagaimana personaliti anda? Apakah tingkah laku normal anda? Bagaimana perwatakan anda apabila berhadapan dengan orang lain? Sekarang bandingkan personaliti anda dengan perwatakan anda dalam dunia maya. Adakah ada perbezaan ketara?

Online Disinhibition Effect adalah fenomena yang berlaku apabila seseorang itu berubah perwatakannya serta mampu melakukan sesuatu yang dia tidak mungkin akan lakukan di dunia nyata, ketika melayari internet. Fenomena ini menjelaskan bagaimana seseorang itu mampu mengubah personaliti secara sepenuhnya, sehingga mempunyai persona yang sangat berbeza jauh daripada dirinya di alam nyata.

Persona ini pula mampu mengamalkan sikap yang lebih kasar, sukakan konfrontasi, gemar menyebarkan kebencian serta kurang bersikap malu. Online Disinhibition Effect menjelaskan bahawa perasaan malu majoriti individu hilang apabila mereka berada dalam talian kerana merasakan diri mereka dilindungi. Atas sebab itulah ada kalanya kita boleh nampak seorang individu yang sangat garang dalam media sosial, tapi realitinya dia hanyalah seorang pemalu yang sangat takut nak bertentang mata dengan orang lain.

Pernahkah anda terdengar tentang sesuatu perkara, sebagai contoh seorang pelakon yang baru anda ketahui bakatnya selepas anda menonton sebuah filem. Sehari dua selepas anda tahu tentang pelakon itu, dengan tiba-tiba banyak pula berita tentang pelakon itu dijumpai anda. Dinding media sosial dipenuhi pelakon itu punya cerita. Televisyen tiba-tiba menayangkan drama lakonan pelakon itu pula. Itulah fenomena Ilusi Frekuensi (Frequency Illusion) atau turut sama digelarkan fenomena Baader Meinhorf.

Penyelidik bernama Profesor Arnold Swicky menerangkan tentang fenomena ini pada tahun 2006 sebagai satu fenomena di mana anda dengar tentang satu perkara, tiba-tiba anda dikerumuni perkara tersebut. Prof. Swicky menjelaskan berlaku dua proses berbeza dalam fenomena ini - pertama, anda belajar tentang perkara itu dan tanpa sedar mencarinya di tempat lain. Yang kedua, minda kita tanpa sedar mampu mengenali maklumat baru itu kerana sebelum kita tahu tentang maklumat itu, kita sebenarnya tidak sedar kewujudan perkara tersebut.


Projek NASA Untuk Hasilkan Kawasan Paling Sejuk Di Dunia : Cold Atom Laboratory (CAL)

Organisasi National Aeronautics and Space Administration atau singkatannya NASA sememangnya begitu proaktif dalam melakukan pelbagai eksperimen dan kajian berkaitan eksplorasi angkasa lepas. Ini termasuklah penjelajahan ke planet Marikh dan juga pelancaran kapal angkasa baru-baru ini untuk membuat penyelidikan mengenai matahari.

Selain dua projek mega ini, sebenarnya terdapat sebuah lagi projek yang tidak kurang hebatnya dan perlu diberikan perhatian. Diberi nama Cold Atom Laboratory (CAL), projek ini dilancarkan dalam usaha NASA untuk menghasilkan satu keadaan atau tempat yang paling sejuk di dunia.

Secara ringkasnya, CAL adalah makmal kecil yang akan dilancarkan ke Stesyen Angkasa Antarabangsa (ISS). Perancangan asal untuk melancarkannya pada bulan Jun 2017 telah ditunda sehinggalah roket CRS-12 milik SpaceX siap pada Ogos 2018. CAL telah selamat dilancarkan pada bulan May 2018.

Secara kasar, CAL umpama sebuah kotak kecil. Menurut NASA, mereka boleh melakukan eksperimen pada CAL sehingga 6.5 jam setiap hari. Menariknya, eksperimen ini boleh dijalankan tanpa sebarang bantuan daripada angkasawan dan boleh dilakukan melalui kawalan daripada jauh sahaja.

Projek ini menelan belanja sekitar $83 juta dan dijangka mengambil masa sehingga 12 bulan dengan pilihan untuk dilanjutkan sehingga 5 tahun. Untuk peneranngan visual mengenai CAL, sila tonton video di bawah (penerangan dalam bahasa Inggeris):

Di sekolah, dalam mata pelajaran sains kita biasanya diajar dengan kewujudan 3 jenis zarah iaitu pepejal, air dan gas. Walau bagaimanapun, sebenarnya terdapat 5 jenis zarah yang wujud di dunia ini iaitu pepejal, air, gas, plasma dan kondensat Bose–Einstein.

Misi utama misi CAL ini adalah untuk membuat kajian lanjutan mengenai jenis zarah yang kelima ini, iaitu kondensat Bose–Einstein. CAL mempunyai kebolehan untuk menyejukkan atom-atom menggunakan laser dan magnet pada suhu yang tersangat ekstrim, iaitu hampir 0 Kelvin atau -275.15 darjah Celcius (dikenali sebagai absolute zero).

Walaupun NASA pernah melakukan eksperimen yang sama untuk membekukan atom di Bumi, kewujudan graviti Bumi telah menyebabkan atom-atom yang dibekukan ini jatuh kebawah. Ini menyebabkan para penyelidik hanya mampu membuat pemerhatian yang sangat singkat dan menyelidik sebahagian sahaja cirinya ketika berada dalam keadaan terampai.

Oleh itu, dengan pelancaran CAL ke angkasa lepas yang tidak mempunyai graviti, maka para penyelidik berharap keadaan mikrograviti ini akan memberikan mereka lebih banyak info daripada pemerhatian yang boleh dibuat kelak.

Alatan CAL ini mampu untuk mencipta keadaan ekstrim sejuk di kondisi mikrograviti di ISS, seterusnya menukarkan awan atom menjadi kondensat Bose-Einstein (Bose-Einstein Condensates) yang jauh lebih sejuk daripada yang mampu dihasilkan dalam makmal di Bumi.

Di angkasa lepas, sehingga 20 saat masa interaksi dan suhu serendah 1 pikoKelvin mampu dicapai. Ini membolehkan saintis membuat kajian mengenai fenomana kuantum mekanik yang baru dan juga menguji beberapa undang-undang fizik yang  asas.

Saintis NASA juga memberitahu bahawa dapatan daripada kajian ini juga boleh digunakan dalam penciptaan alat pengesan kuantum yang jauh lebih canggih dan sensitif. Alatan seperti ini sangat berguna untuk pemantauan keadaan graviti Bumi dan juga pembinaan alatan navigasi yang lebih canggih.


Ini Bagaimana "Tentera Hantu" Menipu Nazi Jerman Sehingga Menang WW2

Antara penyebab utama kejayaan kuasa Allied dalam pencerobohan Normandy (pendaratan D-Day) ketika Perang Dunia Kedua disebabkan pasukan pejuang yang langsung tak wujud.

Ia dikenali sebagai "Tentera Hantu", dan telah meyakinkan pihak Jerman bahawa serangan yang bakal berlaku tidak akan berlaku di Jerman.

Pendaratan D-Day pada 6 Jun 1944 di Pantai Normandy, Perancis merangkumi salah satu operasi paling mencabar dalam sejarah.

Ketika itu Nazi menduduki sebahagian besar Eropah Barat dan tidak akan membiarkan kuasa Allied menjejakkan kaki mereka tanpa sebarang membayar "harga" yang tinggi.

Digelar sebagai "Operation Overlord", pencerobohan Normandy memerlukan tahap penyelarasan besar-besaran terhadap lebih daripada 1 juta tentera yang diambil dari 5 negara berbeza, dan ia tak pernah dilakukan sebelum ini.

Kuasa Allied sedar bahawa jika mereka ingin berjaya dalam operas ini, ia memerlukan tahap kepintaran yang tinggi, keberanian dan yang paling penting, penipuan.

Disebabkan Adolf Hitler telah lama menjangkakan bahawa akan berlakunya pencerobohan laut dari England, maka dia menghantar antara salah satu jeneral yang terhebat, Erwin Rommel untuk menyediakan pertahanan.

Erwin mengarahkan anggotanya untuk membina segala senjata, kubu, halangan kereta kebal dan lebih daripada 1 juta jerangkap samar bagi menghalang pendaratan tentera Allied.

Persiapan yang dilakukan untuk menghancurkan pendaratan tentera Allied di pantai ini dilihatkan menjadi ancaman besar.

Malang bagi pihak Jerman, walaupun mereka tahu akan berlakunya pendaratan, namun mereka tidak pasti di mana lokasinya. Dan pihak perisikan Allied berusaha memastikan pihak Jerman terus keliru.

Jelas sekali, tak ada cara untuk menyembunyikan persediaan pendaratan daripada pihak Jerman. Pasti mereka akan menyedari kehadiran lebih daripada 1 juta tentera tiba di Selat Inggeris.

Jadi, daripada cuba untuk menyembunyikan tentera yang sangat ramai, pihak Allies melancarkan satu operasi untuk meyakinkan orang Jerman bahawa mereka akan menyerang 320 kilometer di Calais dan bukannya Normandy.

Untuk berbuat demikian, mereka perlu memindahkan satu pasukan penyerang dalam jumlah yang besar ke kawasan di seluruh Selat dari Calais.

Namun, menggunakan seluruh kekuatan tentera yang bakal digunakan dalam pencerobohan dari operasi utama hanya untuk menipu orang Jerman akan menjadi ancaman serius terhadap kejayaan secara keseluruhan.

Sejurus sebelum berlakunya D-Day, pihak Jerman mula menerima maklumat tentang kekuatan tentara yang besar sedang dihantar ke tenggara England, hanya beberapa kilometer dari Calais.

Pemerhati mula mendengar transmisi radio tentera untuk memastikannya. Sementara itu, pesawat peninjau mula memberikan gambar batalion kereta kebal dan trak bekalan tentera yang berkumpul di kawasan tersebut.

Perisik-perisik Jerman pula kemudiannya mengenal pasti kuasa ini sebagai "Kumpulan Tentera Amerika Syarikat Pertama," yang dipimpin oleh jeneral legenda George Patton.

Namun segala apa yang disaksikan oleh Jerman bukanlah satu persediaan untuk menceroboh, sebaliknya satu operasi penipuan terbesar dalam sejarah ketenteraan.

Suara-suara dari transmisi radio yang mereka dengar sebenarnya telah dirancang dengan teliti oleh kuasa Allied manakala kereta kebal yang mereka lihat daripada gambar yang diambil adalah diperbuat daripada belon.

Malah, perisik-perisik yang menyampaikan maklumat kepada Nazi Jerman merupakan "double agent".

Tetapi "Tentera Hantu" ini adalah satu unit sebenar. Secara rasmi, ia dinamakan Pasukan Khas Ibu Pejabat ke-23 yang dianjurkan sebagai sebahagian daripada Operasi Quicksilver.

Quicksilver adalah sebahagian daripada pelan penipuan yang lebih besar dikenali sebagai Operasi Bodyguard, yang menggunakan beribu-ribu perisik, artis, dan pakar pengiklanan untuk mengalihkan perhatian pihak Jerman dari Normandy.

Tentera-tentera dari Ghost Army kemudiannya melakukan beberapa helah yang sangat berkesan. Mereka mencipta satu suasana yang mensimulasikan pergerakan pasukan besar dengan hanya sekitar 1,000 tentera.

Dengan menggunakan kemahiran artistik mereka, Jurutera Penyamaran 603 mencipta beratus-ratus replika kereta kebal, pesawat, kapal pendaratan dan artileri.

Ia kelihatan seperti satu pasukan tentera yang sebenar dari jarak jauh, tetapi pemeriksaan yang lebih dekat akan mendedahkan bahawa kebanyakannya diperbuat daripada getah, kayu, dan sedikit lukisan yang kreatif.

Tentera Hantu ini menggabungkan peralatan replika ini dengan beberapa helah lain, seperti mencipta lapangan terbang palsu, kolam bermotor, dan khemah tentera tentara yang lengkap dengan pakaian yang tergantung di ampaian.

Mereka boleh memindahkan peralatan palsu ini ke seluruh negara dalam hanya beberapa jam sahaja.

Dan sudah tentu sebuah kem tentera tanpa anggotanya akan kelihatan pelik dan sunyi. Menyedari perkara ini, mereka menghasilkan bahagian penipuan "sonik".

Bahagian ini merakamkan bunyi dari pangkalan tentera Amerika Syarikat dan memasangkan pada pembesar suara khas.

Pembesar suara ini sangat kuat sehinggakan ia mampu menghasilkan bunyi pergerakan kereta kebal, trak dan tentera sejauh 24 kilometer.

Dan perkara paling penting, tentulah kehadiran para tentera, bagi melihatkan Ghost Army sebagai pasukan sebenar. Anggota-anggota bahagian ini melakukan pergerakan kerap di sekeliling bandar-bandar berdekatan dengan berpakaian seperti unit-unit lain.

Mana-mana pengintip pihak musuh yang melihat tentera-tentera ini akan menumpukan perhatian kepada logo pada pakaian mereka dan berfikir bahawa terdapat berpuluh-puluh bahagian tentera yang berbeza bergerak melalui kawasan ini.

Secara keseluruhannya, ini memberikan gambaran yang agak meyakinkan bahawa satu pasukan penyerang besar-besaran sedang berkumpul di barat daya England. George Patton yang menjaga pasukan ini turut memainkan peranannya.

Dia menghabiskan berminggu-minggu bertukar-tukar tugas tanpa mengira pangkat menyampaikan pidato-pidato yang penuh dengan bahasa kesat kepada tentera, memberikan gambaran bahawa dia sedang bersedia untuk memimpin mereka ke dalam pertempuran.

Unit perisikan Jerman melaporkan kekuatan tentera George Patton kepada pihak atasan mereka, memperkuat kepercayaan mereka bahawa serangan sebenar akan tiba di Calais.

Penipuan itu adalah satu kejayaan sehinggakan walaupun selepas pendaratan di Normandy bermula, Jerman masih mengekalkan tentera simpanan mereka di Calais.

Malah, mereka yakin bahawa pendaratan di Normandy bertujuan menarik perhatian mereka dari serangan sebenar oleh Kumpulan Tentera Patton Pertama yang bakal berlaku di Calais.

Dan walaupun dengan gangguan yang dicipta oleh Tentera Hantu itu, pendaratan Normandy bukanlah berlaku dengan mudah. keras-berjuang. Dan divisi simpanan Jerman mungkin cukup untuk mengimbangi kekuatan tentera Allied.

Operasi ini mungkin telah menyelamatkan operasi D-Day dari bencana beasr. Dan selepas pencerobohan tersebut, Tentera Hantu terus melancarkan serangan ke hadapan, menipu masa kuasa Axis dan sekali lagi mengalihkan tentera jauh dari tempat yang paling diperlukan.

Akhirnya, ilusi cemerlang membantu memenangi perang dan menyelamatkan nyawa ribuan tentera.